text:
Minister Xiomara Maduro:
DEZHI ta sigui cu actividadnan pa stimula e 6 Sectornan Prometedor pa diversificacion di Aruba su economia
Oranjestad – E Maneho Economico Fuerte y Resiliente 2019-2022 pa Aruba, tin 6 sector identifica cu potencial pa diversifica economia di nos Pais. Nan ta turismo, economia di conocemento, logistica, agricultura, economia circular y industria creativo. Departamento di Asuntonan Economico, Comercio y Industria (DEZHI) a organisa diferente curso via internet (webinar) pa asina por stimula actividad specialmente den e sector di Agricultura, Economia Circular, Industria Creativo y Economia di Conocemento.
Agricultura y Economia Circular
DEZHI atraves di su unidad ‘Iniciativa pa Desaroyo pa Empresa Arubano’ (IDEA) a organisa dos webinar pa brinda tips con pa anda den e pandemia y prepara negoshinan pa e normal nobo. IDEA a organisa tambe pa e sector di Agricultura webinars cu informacion basico riba plantacion, informacion riba e impuesto liber cu tin pa importacion di producto pa agricultura, informacion riba exoneracion di impuesto cu e agricultor ta conta cune y informacion riba tereno pa por planta. Banda di esaki IDEA a organisa un webinar pa yuda e agricultornan cu informacion con pa traha un ‘businessplan’ pa nan negoshi por ta exitoso. Riba e tereno di Economia Circular, IDEA a organisa webinar cu informacion riba e prohibicion di uso di ‘single-use plastic’ cu a drenta na vigor y a brinda informacion con nos por adapta na un economia circular na Aruba.
Industria Creativo
DEZHI atrabes di e unidad di Exprodesk ta asisti y guia companianan local pa exporta nan producto y servicio. Exprodesk a concentra e aña aki pa sigui desaroya e sector prometedor cu ta Industria Creativo. E unidad a crea proyectonan cu atraves di varios webinar, mastermind meetings y one-to-one coaching ta prepara e participantenan pa traha nan ‘Export Action Plan’ pa exporta nan producto of servicio. Asina a organisa ‘Music Market Ready 2020’ pa yuda y guia nos musiconan, ‘Tech & Services Without Borders 2020’ pa yuda nos profesionalnan technico den e sector creativo, y ta organisa ‘Arts Without Borders 2020’ pa empodera nos artistanan local cu conocemento pa exporta nan obra y talento pa exterior.
Economia di Conocemento
E mandatario ta sigui informa cu den cuadro di e sector di prometedor di Economia di Conocemento, DEZHI ta coordina den cooperacion cu United Nations Development Program y Katholieke Universiteit Leuven na Belgica, e Proyecto di ‘Sustainable Island Solutions through Sciences, Technology, Engineering and Mathematics’ (SISSTEM). Esaki ta e proyecto di e facultad nobo na Universidad di Aruba cu a inicia na september 2019 y cu ta brinda educacion riba nivel di bachelor y master den ramo di Sciencia, Technologia, Matematica y Sostenibilidad. E proyecto ta encera tambe e renobacion di e edificio Maria Convent. Den e edificio aki lo establece un Centro Caribense di STEM y un Centro pa por haci investigacion riba Sostenibilidad. E conocemento adkiri riba sostenibilidad lo por wordo exporta. E proyecto ta costa aproximadamente 25 miyon florin y ta wordo financia pa Union Europeo. SISSTEM ta contribui na Economia di Conocemento como un di e sectornan prometedor pa diversifica economia di Aruba.
Contribucion positivo na economia di Aruba
Minister Xiomara Maduro ta enfatisa cu economia di nos pais mester di impulso. DEZHI lo sigui ehecuta e Maneho Economico 2019-2022 y desaroya actividadnan pa guia y sostene negoshinan specialmente den e sectornan prometedor. E mandatario ta subraya cu esaki ta necesario pa crea diversificacion den economia di Aruba, stimula inovacion y pa contribui positivamente na e desaroyo di economia di Aruba.


c: text/html

text:
Na momento cu scucha Prome Minister Evelyn Wever Croes declara cu e ta orguyoso cu IMF a elogia maneho economico cu su Gobierno lo ta hibando, e ta confirma cu su persona no ta trahando pa bienestar di pueblo, cu e no ta trahando pa haya solucion p’e situacion financiero eratico cu tin den tur skina di Aruba den ultimo tres aña.
Melvin Tromp di partido AVP a mustra den conferencia di prensa cu Evelyn ta bolbe confirma cu su Gobierno ya no sa ki storia e conta pueblo, con e por papia bon di un maneho di su Gobierno a hiba den forma desastroso desde cu nan a tuma mando na 2017 te cu awor.
“Cu un smile di satisfaccion, mustrando un orguyo cu segun Evelyn Wever Croes, IMF lo a bisa di e maneho economico cu su Gobierno ta hibando, sin sikiera mustra un tiki convivencia c’un pueblo cu ta pasando den momentonan sumamente dificil.
Loke Prome Minister tin cu haci ta di trata di sconde e mal maneho di su Gobierno desde 2017, tras di e pandemia cu nos pais ta pasando aden, ya cu for di luna di november di 2017 te cu luna di maart di 2020 ora cu e corona virus a bati na porta di nos pais, pueblo di Aruba tabata wordo castiga sin misericordia pa un Gobierno sin vision y sin solucion.
Ta mesun Evelyn aki su Gobierno, lo a soluciona e situacion financiero di e pais sin tuma medida, pero no solamente a hinca man den cartera di nos pueblo pa ranca miyones di tur hende pero su Gobierno a practicamente ranca e cartera completo bay cune.
Ora cu e pandemia a bati na nos porta na luna di maart di 2020, ya caba nos pueblo a wordo confronta cu e pandemia cu tin e nomber di Gabinete Wever Croes, caminda sin piedad a tuma medida tras di medida, daña tur loke cu tabata bon y converti e pais den un centro di crisis grandi caminda a laga pueblo sin espacio pa hala rosea.
Un gobernacion sin pia ni cabes, un falta di vision pa haya solucion cu no ta afecta nos pueblo directamente y un serie di promesa cu el a haci cu nunca a wordo cumpli.
Ta tristo scucha Prome Minister Evelyn Wever Croes bin dilanti y mustra su orguyo cu IMF lo a elogia e maneho economico di e pais, mientras cu e pueblo di e pais aki, sa cosnan cu IMF no sa, cosnan cu Evelyn nunca a bisa IMF, pero en realidad aki por mira e hipocrecia di e lider di MEP.
No ta IMF mester ta contento cu e maneho economico cu Evelyn ta hibando, ya cu no t’e hendenan aki ta bibando den miseria aki na Aruba, miles sin trabou, miles sin un entrada adecuado pa mantene cabes riba awa, pero ta nos pueblo t’esun cu mester elogia maneho di un Gobierno.
Realmente pueblo nunca por ta contento cu loke Gabinete Wever Croes a haci cu e pais aki, creando miseria riba tur tereno, creando incertidumbre tur caminda, creando conflicto den tur area y sin duna pueblo algo sikiera pa tur hende por hala rosea trankil.
Ta mustra cu IMF ta aplaudi y sostene e decision di Gabinete Wever Croes y di Gobierno di Hulanda, di introduci otro medida di impuesto cu lo carga e nomber di BTW, caminda tur hende na momento di haci compras, lo tin cu paga 12.5% na caha riba loke nan a cumpra.
Ta mas cu claro cu IMF ta contento, ya cu no ta for di nan saco e placa aki ta Sali, pero for di saco y cartera di henter pueblo y riba dje, pueblo ta mira con Gabinete Wever Croes ya caba a dicidi di lo kita 60 miyon florin pa aña for di e sector di cuido medico, cual lo bay crea ainda mas problema pa nos hendenan.
Con Prome Minister Evelyn por ta contento cu e ta bay ranca 60 miyon for di algo cu pueblo tin derecho ariba, cu ta un bon cuido medico y tur cos ta mustra cu ta p’e motibo aki IMF lo ta contento cu su maneho, pero ta pueblo t’esun cu lo sali perhudica, ta pueblo t’esun cu lo bay mira cu e nivel di cuido medico cu pa hopi tempo e tabata sigur di dje, ya lo no ta riba mesun nivel halto aki mas. Sinembargo pa Prome Minister e ser ta normal, esey pueblo tin cu acepta ya cu IMF ta sostene e maneho aki di su Gobierno, pero ora cu pueblo wordo perhudica p’e forma con su Gobierno ta sigui ataca pueblo financieramente, IMF lo keda ley y laga Evelyn Wever Croes c’un pueblo sumamente decepciona cu su maneho hiba,” Melvin Tromp di AVP a declara.

robotstxt: allowed

filter: keep


text:
“E cantidad di koelbox pa e di dos fase di vacunacion na Aruba ta na caminda pa nos isla.” Esaki tabata palabranan di Minister Plenipotenciario Guillfred Besaril na momento cu e carga di e koelboxnan a yega awe diaranson 24 di februari na e loods di Carib Intertrans na Capelle aan de Ijssen pa wordo transporta pa Aruba. Tambe presente director di Carib Intertrans Vladimir Römer.
E koelboxnan di e marca Dometic ta for di Alemania y ta certifica pa GGD na Hulanda. Esaki despues cu un team di inspeccion a bin inspecta tur e materialnan cu tin di haber cu e programa di vacunacion. ‘Aruba ta den full e fase 1di vacunacion. Nos a haya mas o menos 12 mil vacuna y nos tin miles di personanan cu ya a registra. Mi ta mira e movecion y mi ta hopi contento cu hopi hende ta reacciona y ta bay tuma nan vacuna y asina aki berdaderamente nos por para bek riba nos pia. E ta un aña di reinventa nos mes, pero e ta cuminsa na e vacuna aki pa asina nos slow down e curve di e contagio di e virus aki.’
E mandatario a bisa cu Gobierno di Aruba hunto cu Gobierno di Reino kier mira cu tur e parti Caribense di Reino Hulandes keda vacuna completamente pa mas tarda juni di e aña aki. E material aki ta sumamente importante pa e fase dos cu lo bay inicia asina cu Aruba ta asina leu cu e prome grupo cu mester keda vacuna cu ta tur hende riba 60 aña di edad.
Minister Besaril: “E material aki lo yuda primeramente e vacuna di Pfizer keda friu conforme e minimo di 15 pa 20 grado bou cero pa asina salvaguardia e calidad di e vacuna y cu nos por drenta den e fase dos. Mi ta sumamente orguyoso hunto cu e staf y personal di Arubahuis cu a haci esaki posibel. Mi kier a gradici tambe Carib Intertrans cu a bay te Alemania na e compania cu ta traha e material aki pa trece nan Capelle aan de Ijssel pa haci e tramitenan pa nan bay awe mes Aruba. Asin’aki nos por sigui pa loke tur ta e rebuilding di e economia Arubano den e esfuersonan grandi cu nos como Gobierno pa asina nos sali di tur loke ta e pandemia aki di Covid 19,” segun declaracion di Minister Plenipotenciario Guillfred Besaril na salida di e carga di koelboxnan pa e di dos fase di vacunacion na Aruba.
E potretnan ta cortesia di Cas di Aruba.


text:
Despues di algun luna cu produccion a tuma lugar. Videoclip “Surfing” finalmente lo wordo lansa!
ORANJESTAD: Artista Cantante Carlos Arroyo cu ta firma bou di Record Label “Rimas” por cierto Record Label cu Bad Bunny ta cay bou di dje, a colabora conhuntamente cu JEON den studio na Miami pa cu e cancion cu ta premira di ta un exito internacional “Surfing”.
Asina cu e produccion den studio a wordo finalisa, 17 di October 2020 Carlos Arroyo a bin di bishita na Aruba pa asina forma parti hunto cu JEON den e produccion grandi cu a tuma lugar na nos bunita lama, presenta cu colornan vibrante y alabez cu un ritmo musical moderno!
“Surfing” e tema aki su ritmo a wordo composita por medio di “Jhon Paul El Increibel” y JEON a realisa e parti di produccion.
JEON ta trahando riba diferente projectonan internacional
E videoclip aki seguramente lo hala su atencion cu su melodia ritmico, su colornan artistico y e combinacion dinamico cu e combo vocal aki so por realisa! “Surfing” a ricibi un apoyo inmenso caminda e equipo dinamico cu a realisa e produccion a keda sumamente agradecido y ta duna danki pa tur e sosten cu a ricibi di parti Cuerpo Policial Aruba, Elite Productions & Entertainment, Gianni’s Group Aruba, Anson Heavy equipment & Transport, Jason Fun, Issabeach Foodtruck, X Seasons Tent, Blue Highway, Hi Winds, Kooyman, Tropical Bottling Company, Magic Mango y Gigliola Designs.
15 di januari 2021 videoclip “Surfing” lo ta disponibel riba tur plataforma pa asina mundo henter por disfruta!


text:
Na vários okashon tin siudadano ku pregunta tokante e servisionan ku FPI ta brinda. Aki ta sigui algun di e preguntanan ku ta bini dilanti frekuentemente.
Preguntanan frekuente
Na ofisina di FPI no ta aseptá sèn kèsh for di aña 2016. Kada kliente ku presentá na bali por paga ku un tarheta di débito (Maestro).
KLARO! Na FPI nos t’ei pa sirbi bo. Pa e motibu akí por bèl, mail òf pasa personal i nos lingwístanan ta kla pa kontestá bo pregunta òf aklará bo duda.
Nò, esaki no ta posibel. Solamente si e kliente ke hasi un pedido supstansial lo por yega na un akuerdo pa kompra di e buki spesífiko.
Si ta hasi pago ku karchi di débito ta paga na florin. Personanan ku ta paga ku tarheta di krédito ta paga na dòler.


text:
Desaroyo Politico di 1985 pa 2013 den tres imagen
E siguiente ilustracionnan ta duna un bista di e desaroyo politico di eleccionnan di 1985 te cu 2013. E ilustracionnan ta enfoca mastanto riba partidonan cu ta participa na eleccion 2017. Partidonan cu no ta existi mas of no ta participa na eleccion 2017 ta refleha solamente den e prome ilustracion bou di ‘Tur otro partido hunto’. Un excepcion ta PDR, cu pa motibo di relevancia di desaroyonan politico a wordo inclui den e ilustracionnan. Den e prome ilustracion por observa e porcentage di
Aruba mester di mas politico femenino?
Un analisis basa riba Eleccion 2013 Mientras cu na Aruba un tiki mas cu mita di esnan cu derecho di voto ta femenino, solamente 26% di tur candidato politico ta femenino. Menos cu un cuarto di tur voto (23%) a bay pa e candidatonan femenino aki. Pa loke ta trata e averahe di voto cu cada candidato a ricibi, candidatonan masculino a ricibi un averahe di 477 voto mientras cu candidatonan femenino a ricibi un averahe di 408 voto. Solamente dos candidato femenino ta aparece den e top 10
68,5% di participante ta desaproba e maneho di Gabinete Mike Eman II
Durante e ultimo dianan di aña 2015, y e prome dianan di aña 2016, ArenaPoliti.co a tene un encuesta enserando dos pregunta. E prome pregunta ta trata di un approval rating pa e maneho di Gabinete Mike Eman II durante aña 2015. Ta trata di Gabinete Mike Eman II como 1 entidad (tur 9 minister). E di dos pregunta ta un encuesta electoral. En total e dos preguntanan hunto a ricibi 1.936 voto (1.004 / 932). Bo por wak e preguntanan y resultado na cabamento di e articulo aki.Desaprobacion di maneho
Encuesta pa aña 2015: Approval Rating + Encuesta Electoral
Pa clausura aña 2015, ArenaPoliti.co ta haci dos encuesta cu por duna un indicacion di opinion publico pa loke ta trata aña 2015. E prome pregunta ta trata un “approval rating” pa Gabinete Mike Eman II pa aña 2015. Ta trata di Gabinete Mike Eman II como 1 entidad (tur 9 minister). E di dos pregunta ta un encuesta electoral, den cua bo por vocifera bo sosten pa un partido di bo escogencia. Ambos encuesta ta anonimo. E resultadonan lo wordo publica riba ArenaPoliti.co.
Sigui lesa ...
Bo ta APROBA of DESAPROBA e maneho di Gabinete Mike Eman II durante aña 2015?
- Votes: 0%
- Votes: 0%
- Votes: 0%


text:
Kico Bijbel Ta Siña Realmente?
E guia pa studia Bijbel aki lo yuda bo haya sa loke Bijbel ta bisa riba varios topico, manera dicon hende ta sufri, kico ta pasa ora hende muri, con bo por haya un bida di famia feliz, y otro topiconan.
Ta Esaki Tawata Dios Su Proposito?
Kisas bo sa puntra bo mes dicon tin asina tanto problema awe. Bo tabata sa cu Bijbel ta bisa cu pronto cosnan lo cambia y ta mustra con abo por beneficia di e cambionan aki?
CAPITULO 1
Kico Ta e Berdad Tocante Dios?
Bo ta kere cu Dios ta interesa den bo? Siña mas tocante su personalidad y con pa hala cerca dje.
CAPITULO 2
Bijbel—Un Buki for di Dios
Con Bijbel por yuda bo anda cu bo problemanan? Dicon bo por confia su profecianan?
CAPITULO 3
Kico Ta Dios Su Proposito pa e Tera?
Dios su proposito pa un paradijs riba Tera lo bira realidad? Si ta asina, ki tempo esey lo sosode?
CAPITULO 4
Ken Hesucristo Ta?
Haya sa dicon Hesus ta e Mesias priminti, di unda el a bin, y dicon e ta Jehova su Yiu unigenito.
CAPITULO 5
Dios Su Regalo di Mas Grandi—E Rescate
Kico ta e rescate? Con abo por beneficia di dje?
CAPITULO 6
Unda e Mortonan Ta?
Haya sa kico Bijbel ta bisa tocante unda e mortonan ta y dicon nos ta muri.
CAPITULO 7
Berdadero Speransa pa Bo Sernan Keri Cu A Muri
Bo a yega di perde un ser keri den morto? Ta posibel pa mira nan atrobe? Haya sa loke Bijbel ta bisa tocante resureccion.
CAPITULO 8
Kico e Reino di Dios Ta?
Hopi hende conoce e oracion di Nos Tata. Kico e siguiente expresion ta nifica: “Laga bo Reino bin”?
CAPITULO 9
Nos Ta Bibando den “e Ultimo Dianan”?
Analisa con e actitud y conducta di e hendenan rond di nos ta duna prueba cu nos ta bibando den “e ultimo dianan” cu Bijbel a predeci.
CAPITULO 10
Con Criaturanan Spiritual Ta Influencia Nos
Bijbel ta papia di angel y demoño. E spiritonan aki ta real? Nan por influencia nos bida?
CAPITULO 11
Dicon Dios Ta Permiti Sufrimento?
Hopi hende ta culpa Dios pa tur e sufrimento den mundo. Kico abo ta pensa? Haya sa kico Dios ta bisa tocante e causa di sufrimento.
CAPITULO 12
Biba na un Manera Cu Ta Agrada Dios
Bo por biba na un manera cu ta agrada Jehova. Bo por hasta bira su amigo.
CAPITULO 13
Mira Bida Manera Dios Ta Mir’e
Con Dios ta mira abortus, transfusion di sanger y bida di bestia?
CAPITULO 14
Con pa Haci Bo Bida di Famia Felis
E amor cu Hesus a demostra ta un bon ehempel pa esposonan, esposanan, mayornan y yiunan imita. Kico nos por siña for di dje?
CAPITULO 15
Adoracion Cu Dios Ta Aproba
Analisa seis caracteristica cu ta identifica esnan cu ta practica e religion berdadero.
CAPITULO 16
Para Firme pa Adoracion Berdadero
Ki retonan nos por haya ora nos tin cu splica nos creencianan na otronan? Con bo por haci esey sin ofende nan?
CAPITULO 17
Hala Serca Dios den Oracion
Dios ta scucha ora nos haci oracion? Pa haya contesta pa e pregunta ey, bo mester compronde prome loke Bijbel ta siña tocante oracion.
CAPITULO 18
Bautismo y Bo Relacion cu Dios
Ki pasonan bo mester dal pa cualifica pa bautismo? Haya sa kico bautismo ta simbolisa y con e mester tuma luga.
CAPITULO 19
Keda den e Amor di Dios
Con nos por mustra amor y gratitud na Dios pa tur loke el a haci pa nos?
APENDIX
E Nomber di Dios—Su Uzo y Su Nificacion
Hopi traduccion di Bijbel no ta uza e nomber personal di Dios. Dicon? Ta importante pa uza e nomber di Dios?
APENDIX
Con e Profecia di Daniel A Predeci Yegada di e Mesias
Mas cu 500 aña di antemano, Dios a revela e tempo exacto cu e Mesias lo yega. Haya sa mas tocante e profecia interesante aki.
APENDIX
Hesucristo—E Mesias Priminti
Hesus a cumpli cu tur e profecianan di Bijbel tocante e Mesias. Bo por averigua den bo mes Bijbel con e profecianan aki a cumpli den tur detaye.
APENDIX
E Berdad Tocante e Tata, e Yiu y e Spirito Santo
Hopi hende ta kere cu Bijbel ta apoya e siñansa di Trinidad. Esey ta berdad?
APENDIX
Dicon Cristiannan Berdadero No Ta Uza Crus den Adoracion
Di berdad Hesus a muri na un crus? Lesa e contesta den Bijbel.
APENDIX
E Cena di Señor—Un Conmemoracion Cu Ta Honra Dios
Cristiannan a haya e mandamento pa conmemora e morto di Cristo. Ki tempo y con mester conmemor’e?
APENDIX
“Alma” y “Spirito”—Kico e Palabranan Aki Ta Nifica Realmente?
Hopi hende ta pensa cu ora un hende muri un parti invisibel di dje ta sali for di e curpa y sigui biba. Kico e Palabra di Dios ta bisa nos tocante esaki?
APENDIX
Kico Seol y Hades Ta?
Algun traduccion di Bijbel ta uza e palabranan “graf” of “fierno” pa Seol y Hades. Kico e palabranan aki ta nifica realmente?
APENDIX
Dia di Huicio—Kico E Ta
Haya sa con Dia di Huicio lo bendiciona henter humanidad.
APENDIX
1914—Un Aña Significativo den Profecia Biblico
Ki evidencia Bijbel ta duna cu 1914 tabata un aña significativo?
APENDIX
Ken Ta e Arcangel Miguel?
Bijbel ta revela e identidad di e arcangel poderoso aki. Haya sa mas tocante dje y kico e ta haciendo awor.
APENDIX
Con pa Identifica ‘Babilonia e Grandi’
E buki di Revelacion ta papia di un muher cu yama “Babilonia e Grandi.” E ta un muher literal? Kico Bijbel ta bisa tocante dje?
APENDIX
Hesus A Nace na December?
Haya sa con e weer tabata den e temporada cu Hesus a nace. Kico esey ta indica?
APENDIX
Nos Mester Celebra Dianan di Fiesta?
Kico ta e origen di e dianan di fiesta cu ta popular den bo area? E contesta lo por sorprende bo.


text:
Raton ta bula cay riba pasahero den bus.
Un Raton a subi bus publico y a bula riba e pasahero nan..
Kiko bo lo a hasi si un raton bula riba bo?
E usuario di e transporte publico a habri e bentana pa e raton por sali, pero cos a bira pio, e raton a cuminsa bula den e bus, momento cu e pasajero nan a detecta e raton chiquito, un par a cuminsa grita den e bus cu tawata dunando servicio na un localidad na Brasil.
E gritamento y e harimento tambe a pone e raton bira nervioso e bestia cu a purba mantene balans na e bentana. Cu hopi balentia, un dama a habri e bentana, pensando cu tawata e miho manera pa e raton sali, pero e bestia den luga di sali e la bula riba e pasaheronan. E video di e raton a wordo publica den social media cu a lanta tur tipo di reaccion..
Wak video
Click Logo


text:
OTRO CAMPAÑA INNOVATIVO: A.T.A TA LANSA ‘LA FELICIDAD EXTENDIDA’ NA LATINOAMERICA
ORANJESTAD - Dia 20 di maart ta celebra internacionalmente e ‘Dia di Felicidad’ y pa medio di un campaña specifico pa e mercado di Latino America, Aruba Tourism Authority a tuma e oportunidad pa celebra esakidurante e luna aki cu e campaña yama “La Felicidad Extendida”.
E promocion pa cu esaki a inicia dia 8 di maart y lo sigui pa full e luna te cu 31 di maart. E programa ta duna diferente beneficio na e diferente segmento, manera pareha, grupo di amigo y tambe famia.
Cu participacion di diferente socio manera AHATA, aerolinea, operadornan di tour, actividadnan entre otro, A.T.A. por a realisa e campaña aki. Lo ofrece descuento tanto di hotel pero tambe di aerolinea y mucho mas. E consumidor cu ta desea di biaha pa Aruba y probecha di e campaña por mira y cumpra tur e ofertanan aki riba aruba.com.
E mensahe di e ofertanan ta cu Aruba ta celebra e fechainternacional di felicidad no solamente riba e dia mes cu ta dia 20 di maart, pero cu ta celebra esaki durante full e luna. Pa tal motibo e mercado turistico di Latino America a wordo sorprendi ya caba cu 30 diferente oferta di hotel, restaurant, actividadnan y tarifanan special ofreci door di e aerolineanan cu ta bula den e region.
Expectativa pa e campaña aki ta halto y ya mas cu 5000 persona a registra pa disfruta di e oferta special.
Latino America ta un mercado importante pa Aruba: Na 2019 e continente aki tawata conta pa 9.5% di e total di turismo pa Aruba. Debi na e pandemia y ceramento di nos fronteranan, na 2020 e continente aki a trece 4.8% di e total di turismo pa Aruba. Pa e prome dos lunanan di 2021, Latino America a trece 4.8% di e total di bishitantenan pa nos destinacion.
E Dia Internacional di Felicidad mes cu ta dia 20 di maart lo lansa un video cu a wordo produci na Aruba. Pa e video aki a busca na diferente hotel e bishitantenan di Latino America pa sorprende e pareha, famia of e grupo di amistadnan cu un extended stay na Aruba. Ademas nan a wordo ofreci algunregalo mas cu A.T.A. y socionan a facilita pa e bunitamomento aki.
Un di e ganadornan di e extended stay a invita su novia pa un viahe di sorpresa y na aeropuerto na Colombia su pareha a haya sa cu nan ta bay Aruba. Ora nan a yega Aruba nan tur dos a haya e sorpresa cu pa medio di e campaña special akinan estadia a wordo prolonga cu dos anochi mas! Aki e guyriba su turno a dicidi pa bolbe sorpresa su pareha y riba e anochi di nan extended stay el a pidi su novia su man pa casamento. Naturalmente no a laga e oportunidad pasa pa graba e momento di felicidad aki!
Aruba Tourism Authority ta gradici tur socio cu a acepta e programa special aki cu sigur lo yuda pa incentiva e biaherodi Latino America pa scoge Aruba como nan destinacion pa pasa nan vacacion.
Riba e potretnan por mira mas di e acontecimento aki.


text:
Mas di 600 empleado a ricibi nan ham di Pasco
ORANJESTAD, Aruba - 7 di december 2020: Manera ta un tradicion pa hopi aña caba, diahuebs ultimo MetaCorp a organisa nan famoso evento di ham pa tur empleado. Pero e aña aki a hacie diferente, adaptando na e reglanan di distanciamento social. Pa tin mas espacio, a invita empleadonan na Drive-In, pa pasa cu nan auto y busca nan ham. Na mes momento a informa cu compania a percura pa un regalo financiero e luna aki y cu ta cuminsa traha 90%, pues subiendo e salarionan mensual desde e luna aki mes.
Pa añanan ehecutivonan ta esunnan cu ta traha p'e empleadonan, kendenan den oranan di atardi ta pasa busca nan ham. Un biaha mas a cushina hotdog pa nan, un custumber nobo desde aña 2015. E team di directornan di MetaCorp, esta Eddie de Veer, Peter Bommel, Robert Carrasquero y Guus Slabbekoorn, un biaha mas a cushina y grill mas cu mil hotdog p'e empleadonan.
E aña aki MetaCorp a parti mas di 600 ham y no por lubida cu a tuma mas empleado den servicio, casi 120 empleado nobo na IMAX-Gloria cu lo tin su apertura pronto. Esey ta pone cu a amplia e cantidad di mas cu 400 empleado cu tabatin caba den servicio.
Aña 2020 mester mir'e, pa MetaCorp, di un otro forma, asina Eddie de Veer, director di MetaCorp, a expresa. Pa Aruba e aña tabatin su retonan. "Como empresa nos a sobrevivi, nos empleadonan a adapta rapidamente a base di nan training, a base di iniciativa," el a splica. “Pero tambe a base di nan dedicacion, MetaCorp a logra reduci e impacto cu 2020 y e pandemia a trece pa Aruba”.
Na 2021 MetaCorp ta bay traha pa trece bek e nivel cu tabatin den pasado. De Veer a splica cu ta bay yuda e economia pa bin bek mas lihe posibel, e empleadonan di MetaCorp ta cla pa bay p'e. Eddie de Veer ta kere cu 2021 lo bay ta un bon aña. Famia di MetaCorp, empleadonan, gerencia ta desea tur hende un temporada huicioso, corda mantene na e normanan duna pa DVG pa nos preveni mas COVID-10 na Aruba. E vacuna ta hopi cerca, pero nos mes mester sigui cuida nos mes te ora nos vacuna, pa sigui bay dilanti fuerte cu hopi duracion.


text:
Minister Dangui Oduber: Un futuro briyante ta spera San Nicolas. E proyecto Baby Beach ta e comienso
ORANJESTAD – Diamars atardi Minister di Turismo Sr. Dangui Oduber a acudi na Baby Beach pa oficialmente duna inicio na e comienso di construccion di e proyecto di Baby Beach Promenade. Esaki a sosode den un ceremonia caminda e mandatario a expresa e importancia cu e proyecto aki tin pa e area di Baby Beach y su futuro desaroyonan economico pa San Nicolas.
Ainda por corda cu aña pasa na luna di november tabata tin e groundbreaking di e proyecto di Baby Beach. E espectativanan tabata halto y e tempo ey e proyecto tabata encera cu lo a amplia e beach haciendo esaki mas grandi door di yena e area cu mas santo blanco. Lo a percura pa crea mas area di parkeo, mehora e infrastructura, percura pa tin landscaping, contruccion di bañonan publico, construccion di Kioskonan y construccion di un restaurant di calidad. E proyecto original tabata un bunita proyecto cu lo tabata un balor agrega pa San Nicolas. E proyecto lo a crea empleo y stimula e economia di San Nicolas.
Sinembargo na comienso di aña 2020 Aruba a haye confronta cu un pandemia mundial y debi na esaki e proyecto no por sigui manera e tabata planea. E proyecto no tabata por a wordo financia mas manera tabata planea. Esey a haci cu mester a haci un re-diseño y trece cambion na e proyecto aki, na un manera creativo a busca e fondonan necesario pa asina aki e proyecto por a continua asina e Minister Oduber a trece dilanti.
Minister Dangui Oduber a menciona cu e contento cu e proyecto di Baby Beach ta continua apesar di tur e retonan, obstaculo y problemanan financiero ocaciona pa COVID-19. Na un manera creativo a percura pa busca e fondonan pa asina e proyecto aki por continua. E proyecto aki ta planea por wordo entrega na aña 2021. Esaki ta hopi importante pa e desaroyo integral cu Gobierno tin pa San Nicolas.
Minister a menciona cu percura caba pa drecha e 2 piernan na Rodgers Beach cu ta wordo hopi bishita. Tin hopi interes den e desaroyo di San Nicolas, recientemente a haya presentacion di un grupo cu ta interesa pa bin cu un boutique hotel na San Nicolas, esaki sigur ta cuadra cu e maneho di Gobierno caminda ta trece hotelnan chikito pero di calidad, Minister Oduber ta spera cu esaki por keda concretisa.
Por mira varios inversionnan importante tumando lugar den e sector turistico. Esaki ta muestra cu sector priva tin confiansa den nos paiz, nos economia y den e maneho di Gobierno. Hyatt a haci un inversion di 15 miyon dollar den un swimming pool pa adulto, tambe Divi Tamarijn a haci un renobacion di nan cambernan, otro inversion cuantioso. Segun Minister Dangui Oduber tur esaki nan ta desaroyonan positivo cu ta crea un spinoff effect den nos economia creando empleo.
E proyecto aki ta comienso di un futuro briyante pa e desaroyo economico y turistico pa San Nicolas.


text:
Grace Maduro: Diferencia homber/muher no ta unico problema Aruba ta carece di liderazgo…
Redaccion di Bon Dia Aruba a acerca sra. Grace Maduro den cuadro di e entrevistanan cu nos a tene relaciona cu Dia Internacional di...
Annelot Muijers, FANA: ‚ÄėUsa bo encanto, crea conexion, y nunca bo lo sinti intimida‚Äô
Annelot Muijers ta traha na Aruba como Lactation consultant, yudando famianan cu un di e partinan mas importante y natural di cria yiu: duna...
Janine Rodriguez di Slachtofferhulp: ‚ÄėUn bon lider semper ta respeta bo mes, respeta otro...
Dia pa dia e ta dedica na su trabou cu e mes a sigura cu ‚Äėno ta facil‚Äô pero e ta stimel‚Äôe cu tur...
Annelien Tromp-Diaz: ‚ÄėBida ta duna nos tur e posibilidad di ta un miho hende...
Annelien Tromp-Diaz ta lider di Scouting Aruba. Bon Dia Aruba a acerca Annelien pa conoce mas tocante kico ta inspir’e, su logronan, retonan y...
Bon Dia den conversacion cu: Randall Croes
Awe nos ta trecebo nos prome episodio di "Bon Dia den conversacion cu." Redaccion di Bon Dia Aruba den conversacion cu: Randall Croes, conocido...
Aruba Ta Opina 2 – Ta bon pa habri frontera cu Merca?
Kico abo ta pensa?
Aruba ta Opina 3 – Flexibilisacion di trabouw, bon of malo?
Nos ta na caminda pa puntra Aruba kico nan ta pensa tocante un di Hulanda su requisito pa nos haya prestamo.
Aruba Ta Opina – Aruba ta perde su Status Aparte? (Episodio 1)
Nos a bay riba caminda pa puntra pueblo di Aruba kico nan ta pensa tocante finansa cu Aruba lo haya di Hulanda. Lesa e...


text:
Dos edificio monumental ta bay keda renoba bou guia di Monumentenbureau den comienso di aña 2021
ORANJESTAD - Diabierna merdia Minister Maduro hunto cu Minister President y Minister Oduber a firma e acuerdonan necesario pa asina dos edificio monumental por keda renoba pa Monumentenbureau den comienso di aña 2021. Ta trata di e edificio di Departamento di Salud DVG y e edificio di Departamento di Recurso Humano DRH na Eagle.
Edificio di DVG
Hunto cu Minister Oduber, Minister Maduro a firma cu e contratista Albo Aruba NV pa asina por haci e renobacion paden di e edificio di DVG conoci como ex Landslaboratorium. E trabounan lo cuminsa dia 26 di januari 2021 y ta premira pa entrega e proyecto dia 25 di juni 2021. E proyecto lo tin un costo maximo di 466 mil florin. Minister Maduro a expresa di ta contento cu e proyecto aki cu ta yuda pa conserva e monumento y tambe ta brinda e trahadornan di DVG un lugar mas adecua pa haci nan trabou, cu sigur den e tempo di pandemia a exigi hopi esfuerso di nan banda.
Edificio di DRH
Hunto cu Minister President, Minister Maduro a firma cu e contratista S&L General Contractor NV cu ta keda encarga cu e trabounan di renobacion di e edificio di DRH na Eagle. E edificio aki tabata e oficina principal di e refineria Arend Petroleum Maatschappij mihor conoci como e refineria di Eagle cu a cuminsa opera na april 1928. Cu tempo e edificio aki a alberga oficina di ATA y AHATA y awor ta Departamento di Recurso Humano ta eyden haciendo un trabou importante pa Pais Aruba. E proyecto lo tin un costo di maximo 750 mil florin y e trabounan ta inicia 18 di januari 2021 y ta premira pa caba 16 di juli 2021.


text:
Komo meta di mucha por bira ku bon mucha? E arabirnan di e mucha blanku i e muchanan. Bo Por hasi òf pa hasi no? Si ta asina, ta kuminsá mihó. its den liña
Bo Por hasi òf pa hasi no? Si ta asina, ta kuminsá mihó
Manera mucha blanku por bira ? E arabirnan mucha den blanku i muchananE patrimonio mits ta den e mundu arabir, i si bo kier tin un oportunidat ku na e mucha, mester miembro di religion òf no a bai traha. Diamars, bo arabir mucha - opta ortodoxa, e katóliko romaine. Pa e, e instrukshon a aprobá, mester ta miembro di e Iglesia ortodoxa Opta. Bo por hasi esaki sigui e tradishon cultural riba midí for di nan konosementu i krisis (trata, esaki no necesariamente mester ta perfekto). Muchu prudente tata, un arabir no tin e meta pa laga su yu muhé na kasa ku un hende ku no tin un unico permanente òf karera. E kier asegurado ta na su yiu muher tabata bon duda i e no a pa traha i nace na muchanan, si e no kier. Mi no tin i prima i ruman hòmbernan i ruman muhénan di fe, i e ta bunita chikitu di arabir, asina bo ta kla pa sa na hopi di e persona i ta pasa e tempu ku nan tur. E mayoria di e arabirnan pa mucha spera di instrukshon na tin parto, i nos ta suave referi na e kontakto físiko. Implementa sa, bo ta based di nos, ta nifiká ku nos ta devoted di e relashon.
Arabirnan ruman hòmbernan kuida hopi di nan ruman muhénan, spesialmente si muhe chikitu di Insistí di nos aber ku respetá i abilidad, i apesar di nos rumannan promé por ta friu, e danki.
Esaki tambe ta inclui e kambio di bo religion
Aki ta pensa di relacionnan ku lorá persona di esei, miéntras ku ta traha riba un di nan, ta otro di e kultura arabir. Arabirnan kisas mi no ta papia di kosnan. A i kier tin ku nos exclusivos di e relashon, òf bo por bai na e. Mi sa ku e por forma difísil, ma mi tin ku bisa ku e ta un bon. Na final, ora tur e tres, lo bira parti di un bunita banda di famia, ku semper ta pèrkurá pa bo. Ademas, e muhénan arabirnan prepará masha bon, i ta mas, inkluso si bo incompetentes den e asina, semper danki na nos ta papia, manera bon prepará nos kuminda: Manera e sitio por leers bon ku un muhé caucásica? E muhénan caucásicas di idioma sitio pa hende. Si ta asina, manera e mihó manera ta hasi.


text:
Parlamentario Arthur Dowers ta cuestiona con Presidente di Parlamento, ta inventa weganan politico p’asina defende un maneho di Minister di Enseñansa cu simplemente no por wordo hustifica.
Segun sr. Dowers di fraccion di AVP, siman pasa un biaha mas prueba di esaki a bin dilanti ora cu na lugar di honra varios peticion di fraccion di AVP pa yama un reunion publico riba e situacion cu tin den enseñansa n’e momentonan aki, President Ady Thijsen ta sigui hunga su weganan sin sentido.
“Na varios ocasion nos fraccion a yega di haci peticion pa atende cu Minister Rudy Lampe, kende no ta respeta ni decisonnan cu mayoria den Parlamento, esta hasta miembronan di e fraccionnan cu ta sostene Gobierno, a aproba caminda e tin cu avisa y informa Parlamento prome cu e tuma un of otro decision relaciona cu educacion di nos muchanan.
Presidente di Parlamento ta prefera di yama un ‘bijeenkomst’ den cual reunion solamente por sinta scucha e Minister aki, sigui bin dilanti y gaña tur hende riba e maneho cu e ta hibando, comosifuera cu tur cos ta ok den e sector di enseñansa.
No solamente esey, pero Presidente di Parlamento ta brinda Minister Lampe e oportunidad pa bin dilanti y falta respet pa tur maestro cu ta oponiendo na su decisionnan descabeya, caminda entre otro e ta acusa maestronan di kier baha Gobierno.
Un observacion hopi dom di su parti cu ta bolbe cuadra den e mentalidad cu cual e ta manehando henter e sector aki, pero cu ta ser tolera y permiti p’e tres fraccionnan cu ta sostene e Minister y resto di Gobierno.
Minister Rudy Lampe supuestamente a bisa cu e tin un plan di maneho pa loke ta fusering di e scolnan pa muchanan special, pero ora cu a pidi un punto di ordo pa pidi e mandatario pa entrega e plan aki na Parlamento, Presidente Thijsen ta dicidi cu esaki no por y ta permiti e Minister bin gaña henter Parlamento y maestronan un biaha mas.
Tur parti di mundo tin desaroyonan nobo riba tereno di enseñansa y e posibilidad cu muchanan special lo por atende scolnan regular, ta tumando lugar, pero mester ta prepara p’esaki den un forma organisa, un forma responsabel y no simplemente hisa pone sin cu tin un plan drechi, un plan efectivo cu despues lo no bay perhudica nos muchanan.
Mi ta lamenta c’un Minister cu mester garantisa trankilidad den enseñansa di e pais, ta creando mas y mas problema pa tur hende sin cu e ta wordo coregi pa evita mas disaster cu su maneho ya caba a ocasiona.
Por a ripara cu tin algun miembro di fraccion di MEP cu ta sostene e Minister aki a bin dilanti y bisa cu nan no ta sostene e plan di e Minister, pero nan curashi ta limita solamente ora cu tin un ‘bijeenkomst’ ya cu sin nan kita e sosten aki den un reunion publico, e ora si lo por coregi Minister Lampe den bon y den malo, pero e tipo di weganan aki, ta un tradicion caba di e tres fraccionnan cu ta sostene Gobierno den Parlamento.
Na momento cu Minister Lampe bin dilanti y acusa maestronan cu nan kier baha Gobierno, e ta bolbe purba haci politica barata, ya cu Lampe mester por sa cu ta Parlamento so por baha un Minister for di su posicion of baha un Gobierno.
Sinembargo ta existi e posibilidad tambe manera ya caba Prome Minister Evelyn Wever Croes a demostra algun luna atras, caminda e ta manda un carta pa Gobernador caminda ta mustra cu Conseho di Minister no tin confiansa den e Minister, manera cu el a haci cu Marisol Lopez Tromp, despues pidi un carta similar di e fraccionnan cu ta sostene Gobierno den Parlamento y e ora si Miniter Lampe tin cu bay cas.
Algo cu lo no pasa ya cu e ora si Gobiero por bay cas, pues ta bon pa Lampe sa cu ta su propio Gobierno mes ta dicidi si e ta bay of keda y nada di maestronan, pero mustra mas respet p’e profesionalnan aki, cu ta responsabel pa formacion y educacion di nos muchanan,” Parlamentario Arthur Dowers a declara.


text:
Desvelo ofisial área di rekreo i deporte den bario di Koraalspecht i Montaña
Desvelo ofisial área di rekreo i deporte den bario di Koraalspecht i Montaña
Geplaatst op 14 March 2021 dor di Ministerio Asuntunan General i Promé Minister
WILLEMSTAD — Riba 3 i 4 di mart último, Promé Minister Rhuggenaath tabatin e gran plaser pa por a hasi entrega di 2 proyekto di infrastruktura sosial na habitantenan di barionan Koraalspecht i di Montaña. Reda Sosial a keda enkargá pa Ministerio di Asuntunan General ku realisashon di e proyektonan akí komo parti di e Agènda pa Desaroyo Sosial (Strategia di Kresementu), ku e meta pa alsa kalidat di bida den e barionan dor di krea espasio komunitario pa grandi i chikí por bini huntu.
Na Kaya Tinashi na Koraalspecht, Promé Minister Rhuggenaath a hasi apertura di e parke di rekreo multifunshonal kaminda habitantenan por rekreá, hasi deporte i bini huntu komo famia i bario pa kompartí momentunan ku otro. Pa e muchanan di bario tin un área pa hunga i entretené nan mes, i mei mei di e plenchi habitantenan por sinta, kombersá i disfrutá di otro su kompania. Tambe tin un otro área ku ekiponan spesial pa habitantenan por kuida nan salú i traha riba e parti di moveshon.
Riba djaweps 4 di mart, Promé Minister Rhuggenaath tabata den bario di Montaña pa hasi desvelo ofisial di vèlt di Deporte Juf. Rosa Panneflek na Sentro di Bario Montaña. Asin’akí kumpliendo ku un deseo di e bario ya pa basta tempu. E kancha di deporte a haña e nòmber Juf. Rosa Panneflek na honor di su trabounan hasí huntu ku muchanan di bario di Montaña.
Sentro di Bario Montaña ta organisá diferente aktividat i enkuentro durante aña ku mucha, hóben, adulto i adulto mayó. Den kuadro di e Agènda pa Desaroyo Sosial a skohe e proyekto akí di forma ku e sentro di bario por sigui amplia su aktividatnan, stimulá embolbimentu den bario i asina kontribuí na un mihó bienestar di habitantenan.
Promé Minister Rhuggenaath ta hopi satisfecho ku finalisashon di e trabounan i kier yama un danki na Reda Sosial pa konkluí e proyektonan di Agènda pa Desaroyo Sosial akí eksitosamente. Trabounan ta sigui den bario di Westpunt i tambe pa ku e proyekto ‘Quick Fixes’ kaminda ta drecha kasnan di famia den gran nesesidat huntu ku kontratistanan chikitu.


text:
Ken ta NAAM
Nos mishon
Pa plama konosementu di historia i herensha kultural – tantu material komo inmaterial- di Boneiru, Kòrsou, Saba, St. Eustatius i St. Maarten i fortifiká identidat kultural di nan poblashonnan den un perspektiva Karibense.
Nos tareanan
Banda di e tareanan tradishonal di un museo, kua ta inkluí konserbashon i dokumentashon di kolekshonnan arkeológiko i antropológiko, NAAM ta traha tambe riba maneho di rekursonan kultural. Esaki ta enserá:
- identifikashon i registrashon i ponementu riba mapa di sitionan na peliger
- investigashonnan arkeológiko i antropológiko
- produkshon di materialnan edukativo pa skolnan i pa kurso
- konseho i servisionan pa stipuladónan di maneho i profeshonalnan tokante salvaguardia, legislashon i maneranan pa enrikesé nos memoria kultural kolektivo.
Nos filosofia
- NAAM su filosofia ta basa su mes riba e siguiente konseptonan:
- Kultura
- Desaroyo duradero
- Identidat
- Herensha kultural
- Koperashon i interkambio.
Nos definishon di kultura
Siguiendo e puntonan di salida di UNESCO (United Nations Educational, Scientific and Cultural Organization) nos ta definí kultura komo:
E karakterístikanan spiritual, material, intelektual i emoshonal ku ta distinguí un komunidat òf grupo.
Esaki ta inkluí tantu ekspreshonnan artístiko komo literatura, derechonan humano fundamental, balornan, tradishonnan i religionnan
Nos atenshon speshal ta bai pa e papel esensial di kultura pa identidat di un sosiedat òf grupo sosial, spesialmente pa region-, pais- i gruponan di poblashon den desaroyo
Herensha kultural ta forma un parti esensial den kultura di un sosiedat.
Kiko ta herensha kultural?
Herensha kultural ta inkluí e artefaktonan i memorianan kolektivo di un sosiedat, komo fuentenan esensial di su historia, kultura i identidat.


text:
Minister Xiomara Maduro ta informa:
Formalisacion di cooperacion entre sector publico y sector priva pa promove comercio y inversion - Aruba Trade Board
Oranjestad – Recientemente a formalisa un acuerdo di cooperacion entre e organisacionnan Camara di Comercio, Aruba Trade and Industry Association (ATIA), Free Zone Aruba, Departamento di Relacionnan Exterior y Departamento pa Asuntonan Economico (DEZHI) pa institui un plataforma di consulta ‘Aruba Trade Board’ pa fortalece e competitividad di haci negoshi na Pais Aruba.
Aruba Trade Board
Minister Xiomara Maduro ta informa cu e organisacionnan aki ta brinda nan conocimento y experticio pa crea oportunidadnan di negoshi y comercio pa nos companianan local. Alabes hunto nan ta profila Pais Aruba na inversionistanan extranhero potencial y aporta na e diversificacion di nos economia door di atrae inversionnan di calidad y inovacion den sectornan economico nobo. ‘Aruba Trade Board’ ta un iniciativa di Departamento di Asuntonan Economico cu a start na aña 2017 y ta un accion den e Plan Strategico Nacional 2020-2022 cu tambe a wordo inclui den e Masterplan ‘Reposicionando nos Pais’.
Hunto nos por logra mas
E mandatario ta informa cu e colaboracion estrecho den sector priva y sector publico ta sumamente positivo pa comercio di nos Pais y cu hunto nos por logra hopi mas cu individualmente. E dignatario ta subraya cu ya pa un temporada caba e organisacionnan aki ta trahando hunto den cooperacion cu otro den un forma inoficial den ‘Aruba Trade Board’. Esaki ta un muestra di e dedicacion di tur e organisacionnan envolvi pa yuda stimula nos economia.
Beneficio pa e sector di comercio
Minister Xiomara Maduro ta enfatisa cu e formalisacion di e plataforma ‘Aruba Trade Board’ e organisacionnan lo tin mas autoridad pa agrupa nan trabaonan, realisa tareanan y organisa actividadnan cu lo yuda empresarionan local haci negoshinan nobo cu otro paisnan y atrae inversionnan den sectornan economico nobo. E mandatario ta desea tur cinco organisacion hopi exito y cu e cooperacion den Aruba Trade Board por sigui trece mas beneficio pa e sector di comercio y economia di Pais Aruba.


text:
Manera ta konosí na ib
Internet a bira un sirbishi di its riba internet
Mas i mas persona ta puntrami ta kontra di kaminda riba internetSa di un hende den bida real no ta fásil instrukshonnan na e falta di tempu i falta di oportunidat di communicacion, tin un hende ku e complejidad i na e falta di disiplina. E libra na kla riba internet ta fasil pa yega danki na e world wide ib, ku ta inkluí tur e mundu.
Tur esakinan problema e resien ku yudansa di internet
E kantidat di usuario di internet krese dia di awe.
Tur dia e ta drenta den kontakto ku e habitantenan di e lanta ku ta biba den e stat grandi i chikitu pueblonan. Esaki a duna e oportunidat di studia, ademas di ku personanan riba diferente nacional, religioso i generashonnan, sin pafó di kas. Mas públiko, mas fásil ta topa ku un hende ku hende ta papia, lanta un den un estado di kurashi i yuda na tempu difísil. Òf, manera tuma lugá na fini, ora di konosementu ta produsí den e biaha, manera no ei e posibilidat di e mucha i e mucha muher tabata huntu, e tòg e distansia. Bo ta aki desaster di internet ta restorá ta muchu mas ku un reda ta un produkto indeseabel pa comunicacion, e ta masha importante pa dos. I den e palabranan aki i sentimentu ku ta mei transmití na kla riba internet, e ta mas importante di e opsekio i por ta het vertalen di sorpresa den forma di emocion i foto. E hendenan den fini e eigen sitionan ku bo por haña den liña di forma gratis i sin registro. Tur e ta posibel aki, nobo oportunidat ta hasi na Bo ta: Bo ta topa e kontesta riba e pregunta kon sa di un stranhero (di frances, e ingles, e aleman i otro nacional) riba internet. Na reuni i communicatie ku nan estadia, tin mester di konosementu di idioma stranhero, pa motibu di ta menos, e abilidat pa papia riba un idioma stranhero i e oportunidat di utilidat di sirbishi di un eksperto pa mensaje instante. Pa deskubrí riba internet, e mester conecta un kamber ib, loke ta hasi ku e communication ta mas bibu i interesante.
Eleccion communication di e pais, e homber, e parto, e edat, por uza e het di e ruta.
Di éksito pa kita e promesa - su bon humor i e sonrisa, ku por ta transmití kla di e kamber di video.
E mayordomia e lugá ta hasi tur ta posibel na e comunidad di e usuario di internet na nos lugá, ku nos ta duna kontesta riba e pregunta kon siña di liña.


text:
News
Seminario Anti-Doping
18 pais miembro lo tey na Aruba
COA lo organisa e Seminario Anti-Doping e weekend benidero
E weekend aki cuminsando diabierna 8 di juni te cu diadomingo 10 di juni, COA, bou auspicio di WADA y RADO ta organisa algun evento riba tereno di Anti-Doping. Tur evento ta tuma lugar den Ballroom di Holiday Inn Resort.
Pa e evento nan aki lo ta presente e high ranked officials di WADA, sra. Maria José Pesce Cutri, Regional Director WADA Latin America & Caribbean y sr. Francisco León Cannock, manager NADO/RADO Relations di WADA como tambe di RADO sra. Dr. Sasha Sutherland, Executive Director di Caribbean RADO y sr. Dr. Adrian Lorde, presidente di Caribbean RADO.
Tambe lo ta presente delegadonan di e 18 paisnan miembro di Caribbean RADO y mediconan di e TUE-Commission di cada pais miembro.
Pa tur federacion miembro di COA cu ainda ta interesa den e seminario tin algun cupo habri pa ariba e diabierna so. Por inscirbi na Info@olympicaruba.com


text:
WILLEMSTAD – Polis a taha hóreka di Nieuwstraat na Pietermaai di laga banda toka. Opheshon di doñonan di kafé ku pèrmit pa muzik live no a yuda nada. “Polis a menasá di revoká e pèrmit si e banda toka”, Wim Boereveen di Mundo Bizarro ta bisa.
E públiko amante di salsa djaweps pasá a bini Mundo Bizarro pòrnada pa e nochi kubano di tur siman. Na delaster momento a kanselá e banda. Dos konga tabata pará manera testigu silensioso riba e dansflur bashí, algun kliente a sinta na bar.
Banda di Mundo Bizarro e prohibishon ta na vigor tambe pa e otro lugánan di hóreka den Nieuwstraat, meskos ku pa Bar 27 na Waaigat.
Pèrmit
“Nos tin e mes pèrmit ku Mundo Bizarro”, doño Robbie Nieuwpoort ta bisa. “Bar 27 for di tres aña i mei ta un podio pa banda lokal. Si nos ke pa un artista internashonal bin toka, nos mester pidi un pèrmit separá p’esaki. I asina nos ta hasi tambe.”
No ta kla ken ta responsabel pa e medida di prohibishon i e menasa di revokashon di e pèrmit di restorant: ora puntra polis ta referí na MEO (Ministerio di Desaroyo Ekonómiko), i MEO na su turno ta referí na polis.
Molèster di boroto
Habitantenan den besindario lo a keha serka polis tokante molèster di boroto. Un habitante di e edifisionan di apartamento na Waaigat ta mustra un paki di formulario ku polis a parti pa e habitantenan. Un di e dokumentonan ta pa duna keho. “Mi no a yena nada pasobra mi no tin molèster”, e dama ku ke keda anónimo ta bisa.
Su bisiña ta indiká, ku ta e a organisá e akshon. “Mi a wanta hopi di Mundo Bizarro, pero awor ta basta. Mi ta hartá di tur hóreka den e kaya aki.” E tambe ke keda anónimo.
Bosero di polis Imro Zwerwer a primintí ku e lo investigá ta bou di ken su òrdu a saka e prosès-verbal. Boereveen ta kontemplá di tuma paso hurídiko


text:
WILLEMSTAD, Sint Maarten — Djabièrnè anochi alrededor di 19.45’or Sentral di Polis a risibí notifikashon ku un vehíkulo lo mester a alkansá un peaton riba Sta Rosaweg na altura di Barbouquet. E víktima a keda interná den hospital i ayera 23 di mei alrededor di 16.25 ‘or di atardi a drenta e informashon ku e víktima a fayesé. Ta trata di e hòmber Elvin Pedro Sambo, nase na Kòrsou dia 09 di sèptèmber 1944. Personal di e departamentu di tráfiko ta kontinuá ku e investigashon.
Home Region & Caribbean Papiamentu News KOMUNIKADO DI KUERPO POLISIAL KÒRSOU: Morto den tráfiko
RELATED ARTICLESMORE FROM AUTHOR
Weather Forecast
Philipsburg, SX
few clouds
25.6 ° C
26 °
25 °
83%
3.6kmh
20%
Tue
26 °
Wed
26 °
Thu
26 °
Fri
26 °
Sat
26 °


text:
Resientemente un èks-kolega Norwechi a kompartí ku mi un inisiativa interesante i efektivo na su pais den kuadro di Covid-19.
Kada tantu luna mandatarionan Norwechi ta organisá un “konferensia di prensa”, òf mas bien un seshon di pregunta i kontesta ku un grupo di mucha di enseñansa básiko di 7 aña pariba (esta edat ku un hende ta kapas pa rasoná). Den e seshonnan ku ta keda transmití vao medionan oudio-visual, e muchanan ta liber pa trese nan prekupashon i preguntanan dilanti i ta haña kontesta di nan mandatarionan. E mandatarionan bou di guia di sikiátranan di mucha ta splika i kontestá den idioma komprendibel pa mucha.
Sektornan na Norwega ku direktamente ta atendé ku mucha a determiná kaba ku e inisiava ta unu èksitoso. Ademas, estudionan preliminar a mustra ku e seshonnan entre mucha i mandatario ta oumentá “nation building” i ta un aspekto importante pa krea konfiansa den demokrasia.
Hopi biaha informashon importante pa nos muchanan no ta yega direktamente serka nan pero via di un òf mas mayor. No ta tur biaha e informashon aki ta kontestá e preguntanan/prekupashonnan spesífiko di e mucha. En berdat ta un bon inisiativa pa laga e mucha direktamente trese su puntonan dilanti, prinsipalmente ora ta toka e pandemia Covid-19. Igualmente importante ta ku e kontestanan no ta paternalista ni “kleinerend”. Nos ta kopia esaki?
Willemstad, Kòrsou


text:
door Edgar Andres Leito
Na òktober 2010 Pais Korsou a nanse i e pueblo di Korsou tabatin masha espektativa pa loke ta e Pais nobo pasombra a bini dos kambio drástiko ku ta: A. Kada un di e otro islanan a bai para riba nan mes. B. E otro punto ta ku na Korsou a kita un nivel di Gobernashon, ku a nifiká ku Korsou por a usa tur su profeshonal pa Korsou. Na sèptèmber 2010 tabatin elekshon i un gobièrnu a wòrdu forma dor di partidonan MFK/Man/PS. Despues di 22 luna di gobernashon e Koalishon di MFK/MAN/PS na luna di Yüli 2012 a yegá na fin, dor ku e Koalishon a pèrdè su sosten den Parlamentu di 2 Parlamentario ku a pone ku Promé Minister Schotte a entrega retiro di su Gabinete i na e mes un momentu a disolvé parlamentu i yama un elekshon pa 19 òktober 2012. Den wikènt di siman 32 partidonan grandi manera PAR i MFK a habri nan aktividatnan polítiko pa e siman aki otronan sigui. Tur kos ta indiká ku e elekshon aki lo tin un desbalansa grandi finansieramente entre e partidonan ku lo bira un fustrashon grandi pa otro partidonan. Por ehemplo habrimentu di kampana djasabra pasa di MFK a pasa djadumingu anochi na televishon 6 biaha entre kuartu pa nuebe i kuartu pasa di nuebe. Ta wòrdu bisa ku tur ora nan di propaganda na Tv8 i Tv. 11 a wòrdu blòkia pa MFK. Dia di vota ku bo por munstra ku bo a vota pa MFK bo ta risibí un black Berry. Si un situashon asina aki realmente presentá lo tin hopi preshon riba otro partidonan ku por trese su inkombeniensianan. Pa loke ta e elekshon mes, ku ta un elekshon hopi importante pa futuro di Korsou, ta bon pa partidonan duna atenshon kon por trata na minimalisá votonan pa nan no bai pèrdí. Por ehemplo bini ku lista nan ku kombinashon di partidonan pa evitá pèrdida di voto. Pa e votador ta hopi mas fásil pa skohe un partido. Pa terminá ta bon pa Konseho Elektoral duna atenshon na e puntonan ariba menshoná pa evitá situashonnan desagradabel den elekshon.
Edgar leito, Korsou,
14 ougùstùs 2012
tel. 5231930.
Dames en Heren:
De verkiezing van 19 oktober 2012 is cruciaal voor de toekomst van Curacao.Na oktober 2010 is het land Curacao ontstaan en men had veel verwachtingen omdat er 2 belangrijke dingen zou gebeuren. A. de andere vier eilanden moeten voor zich zelf zorgen en B. Er is een laag van de regering geëlimineerd zodat Curacao al zijn professionele krachten kan gebruiken.September 2010 is er een regering gevormd door de partijen MFK/PS/MAN. Na 22 maanden is de coalitie van MFK/PS/MAN in de maand Juli 2012 gevallen doordat de coalitie de steun van 2 statenleden verloor in het parlement.Als represaille heeft de Minister President Schotte de ontslag van zijn kabinet aangeboden, aan de gouverneur en ter gelijker tijd de gevraagd voor het ontbinden van het parlement aangevraagd , en nieuwe verkiezing uitroepen voor 19 oktober 2012.Alles duidt er op dat deze verkiezing beïnvloed zal worden door grof kapitaal, met het gevolg dat het financieel situatie bij de andere partijen beïnvloed zal worden welk op z’n beurt zal hebben op de behaalde stemmen bij de andere partijen.Dit was te merken bij de propaganda op de televisie zondag avond bij TV 8. In 30 minuten prime time 6 spots van 3 minuten.Er wordt ook gezegd dat alle propaganda uren op Tv. 8 en Tv. 11 is gereserveerd door MFK. Tevens wordt gezegd dat als een kiezer kan aantonen tijdens de verkiezing dat hij gestemd heeft op MFK zij of hij een blackberry krijgt Deze situatie brengt veel spanning onder de andere partijen die de nodige attentie vraagt.Voor wat betreft de verkiezing is er hoog tijd om te zorgen dat er niet veel stemmen verloren gaan , door bij voorbeeld een gecombineerde lijst te maken van 4 partijen.Tot slot is het goed dat de VerkiezingsComité boven genoemde punten in de gaten houden voor een soepel verloop van de verkiezing.
Edgar Leito,
Curacao,
tel(5999) 5231930.


text:
Relashoná ku Coronavírus, WHO ta deklará situashon di emergensia pa salú públiko di importansha internashonal
Relashoná ku Coronavírus,
WHO ta deklará situashon di emergensia pa salú públiko di importansha internashonal
Willemstad – Ministerio di Salú, Medio Ambiente i Naturalesa a tuma nota di e deklarashon di WHO riba 30 yanüari 2020, kaminda a deklará e “outbreak” di e vírus 2019-nCoronavírus, un “Public Health Emergency of International Concern (PHEIC)”.
Esaki kiermen ku e vírus tin e potensial di (sigui) plama pa mas pais i ku mester di esfuersonan kordiná di diferente pais pa evitá ku e vírus ta sigui plama. Esaki ta nifiká pa Kòrsou, ku nos ta sigui ku mesun alerta i preparashonnan pa un eventual kaso di importashon di e 2019-novel Coronavírus na nos isla.
Un apelashon ta bai na komunidat pa keda tuma e medidanan nesesario pa evitá ku e vírus ta plama manera: laba man regularmente, tapa boka i nanishi ora tosa òf nister, uza tissue ora ta tosa i despues benta esaki afó. Ku no tin tissue, tosa òf nister den bo èlebog òf parti ariba di brasa. Ku bo ta sinti bo kurpa malu, keda kas i si mester tuma kontakto ku bo dòkter di kas.


text:
The Beyoncé Experience
The Beyoncé Experience ta e di dos seri di konsierto di e kantante merikano i kompositor di musika R&B Beyoncé Knowles. E seri di konsierto aki lo promové su di dos album komo solista titulá B'Day. E konsiertonan lo tuma luga na Nòrt di Merka, Oropa, Australia i Asia.
Tokante di e Sho[editá | editá fuente]
Promé ku e album a wòrdu presentá Beyoncé a invitá tur hende muhé ku kier a drenta den su banda di musiko pa bin duna un presentashon pa demostrá nan talento. Esaki a finalisá den Sony Music Studios.[1] Na mart 2007 Beyoncé i su banda a kuminsá praktiká. E sho ta inkluí tantu kantikanan di Beyoncé riba e albumnan "B'Day"/"B'Day" edishon luho komo kantikanan riba e album Dangerously in Love. Na sierto konsiertonan el a inkluí tambe kantikanan for di e album Irremplazable EP. E konseptó pa e konsierto a tabata un idea di Beyoncé Knowles, Kim Burse i Frank Gatson Jr. Gatson. Jovon Pavielle i Danielle Polanco tabata esnan responsabel pa e koreografia di e kantikanan. Tina Knowles, House of Deréon, Giorgio Armani, Versace, Elie Saab, Herve Leger ta esnan responsabel pa tur loke ta trata bestuario. E seri di konsiertonan a wòrdu dirigí dor di Alan Floyd.
E seri di konsiertonan a kumisná na Tokio Hapon riba 10 di aprel, i e promé parti aki di e konsierto a kaba na Nagoya. E di dos parti di e konsierto tabata na Australia i despues a sigui rumbo pa Oropa, kuminsando na Frankfurt Alemania. E seri di konsierto a bishitá otro paisnan Oropeo manera Spaña, Swesia, Hulanda i Portugal. E parti aki di e ser id konsiertonan a kaba na ku varios sho na Gran Bretania, ba siudatnan matera Lònden, Cardiff i Manchester kaminda e asistensia tabata mas haltu ku tur otro kaminda na Oropa (21 mil hende) na "Men Arena" ku tabata kan kan di hende. E di tres i ultimo parti di e seri di konsiertonan aki a terminá ku dos presentashon na Point Theatre|The Point na Dublin.
E parti merikano di e seri di konsiertonan aki a kuminsá riba 6 di yüli na New Orleans den e Louisiana Superdome, komo parti di e edishon di 2007 di e festival yamá "New Orleans Essence Music Festival", kaminda Beyoncé tabata e atrakshon prinsipal. E seri di konsiertonan tambe a pasa Mexico na e stat di Monterrey. Despues sigui ku e parti final di e seri aki na e parti ost di asia i Korea. E ultimo konsierto a tuma lugá na e Las Vegas na e "Mandalay Bay Events Centre" riba 31 di Desèmber 2007. E spònsernan di e seri di konsiertonan aki tabata Samsung i L'Oréal Paris. Tambe Beyoncé a duna un konsierto gratis na Toronto riba dia 15 di sèptèmber 2007 2007.
Un sho na Kuala Lumpur, Malaysia a wòrdu kanselá dor ku sierto personanann ku e bestuario di e konsierto tabata bai kontra di kustumbernan di e bestuarionan lokal. Un konsierto ku na Jakarta, Indonesia a wòrdu organisá pa tuma e lugá di es un na Kuala Lumpur. E sho riba dia 24 di òktober na Istanbul, Turkia tambe a wòrdu kanselá dor di e organisadó (Fenerbahçe). En konekshon ku e aktonan terorista di PKK na Hakkari riba 21 di Sèptèmber aña 2007. E sho na Manila (Filipinas) tabata esun mihó bishitá. Kasi 70mil hende a asistí na e sho na Fort Bonifacio.
E sho ku a tuma lugá riba dia 2 di sèptèmber 2007 na Los Angeles, California a wòrdu grabá pa e DVD titulá The Beyoncé Experience Live!. Pa e sho aki, Beyoncé a presentá kantanten Jay-Z, ku a kanta e kantika "Upgrade U". Ademas, durante ku e tabata kanta varios kantikanan di Destiny's Child, Kelly Rowland i Michelle Williams a subi ku Beyoncé riba esenario, reuniendo e grupo atrobe un momentu kòrtiku pa kanta e kantika "Survivor".
Shonan di Apertura[editá | editá fuente]
- Chris Brown (Australia)
- Lemar (Oropa)
- Katy Shotter (Gran Bretania is sierto presentashonnan na Merka
- Robin Thicke (sierto presentashonnan na Merka)
- Sean Kingston (sierto presentashonnan na Merka)
- Pekaso (Filipinas)
Lista di Kantikanan[editá | editá fuente]
Template:Hidden {{hidden | headercss = background: #ccccff; font-size: 100%; width: 65%; | contentcss = text-align: left; font-size: 100%; width: 75%; | header = North America | content =
- "Crazy In Love" (ta kontené un parti di " Crazy")
- Freakum Dress"
- "Green Light"
- Jazz Throwdown (parti Instrumental)
- "[[Baby Boy (kantika Baby Boy" (ta kontené partinan di "Muder She Wrote")
- "Beautiful Liar"
- "Naughty Girl"
- "Me Myself & I"
- Dangerously in Love (Parti di Baile)
- "Dangerously In Love 2" (ta kontené un pari "He Loves Me (Lyzel in E Flat)")
- "Flaws And All"
- Cops and Robbers (Dance Interlude) (ta kontené partinan di "Party Like a Rockstar", "Party Like a Rockstar", "A Bay Bay" i "Throw Some D's")
- Destiny's Child Medley:
- "Independent Women Part 1"
- "Bootylicious"
- "No No No"
- "Bug A Boo" (H-Town Screwed Down Mix)
- "Bills Bills Bills"
- "Cater 2 U"
- "Say My Name"
- "Jumpin' Jumpin'"
- "Soldier" (ta kontené un pari di "Crank That (Soulja Boy)")
- "Survivor"
- "Speechless"
- Jailhouse Confessions (Parti di Baile)
- Ring The Alarm
- Suga Mama
- Upgrade U
- 03' Bonnie & Clyde (Prince Mix)
- Check On It
- Déjà Vu
- Band Jam (Parti Instrumental)
- Bumble Bee (Parti di Vidio)
- Get Me Bodied (Extended Mix)
- Welcome to Hollywood (Parti Vidio)
- Dreamgirls
- Listen
- Irreplaceable
}}
Notanan di Adishonal[editá | editá fuente]
- "Flaws and All" a wòrdu agregá na e lista di kantikanan durante di e seri di konsiertonan ku a tuma lugá na Australia.
- "Speechless" a wòrdu agrega na e lista di kantikanan durante di e konsierto riba dia 21 di aprel st na Acer Arena
- "Get Me Bodied" (Extended Mix) a wòrdu agrega na e lista di kantikanan durante di e konsierto riba dia 14 di yüli th, na Houston Texas, Toyota Center (e no a kanta e vershon aki na New Orleans)
- "Get Me Bodied" (Extended Mix) no tabata parti di e lista di kantika riba dia 30 di desèmberth na Mandalay Bay Events Center
- Kuminsando ku e di sinku part di e seri di konsierto aki te na su fin Beyoncé i su bailarinnan no a kambia panña entre e kantika Green Light i Baby Boy
Fechanan di e seri di Konsierto[editá | editá fuente]
Broadcasts and recordings[editá | editá fuente]
A DVD of The Beyonce Experience Tour, starting from April 10 2007 and ending in November 12 2007 was shot.It included the September 2 at the Staples Center in Los Angeles, California show because it was two days before Beyonce's 26 Birthday.It was released on November 20, 2007. The DVD was released in Spain on November 27, 2007.[4] It was released under the title The Beyoncé Experience Live!.
References[editá | editá fuente]
- ↑ Reid, Shaheem ((2006-06-19)). "Beyonce Asks Women To Battle Over Her For Backing-Band Roles". MTV News. http://www.mtv.com/news/articles/1534575/20060619/knowles_beyonce.jhtml. Retrieved 2008-03-28.
- ↑ R&B singer Beyonce to play Taco Bell Arena | Entertainment Top | Idaho Statesman
- ↑ Korea Concert Tour
- ↑ Hillary Crosley. "Billboard Bits: Beyonce, Bob Marley, Bragg/Brad". Billboard.com. http://www.billboard.com/bbcom/news/article_display.jsp?vnu_content_id=1003646949. Retrieved 2007-09-27.


text:
anti-doping newsNews
Comision Anti-Dopahe cu charla
Dia 21 di oktober ta tuma lugar un otro sesion di anti-doping
Comision Anti-Dopahe a tene charla riba e tema anti-doping
Comision Anti-Doping di Aruba a continua cu su programa di charla pa federacionnan. Riba dialuna 21 di oktober comision anti-doping di Aruba a duna un charla di anti-doping pa atletanan di federacion di sailing. Pero cu satisfaccion a constata cu tabata presente tambe otro atletanan, mayor y coach di otro deporte manera coremento, karate y softball (ekipo Lady Tigers), mountain bike, landamento y atletismo
E charla a wordo duna pa sr. O’Neil Romero un Doping Control Officer y sr. Patrick Werleman cual ta e actual presidente di comision anti-doping.
Durante e charla a repasa e temanan importante di anti-doping, esta e proceso di testing, Anti-Doping Rule Vioalations, e Therapuetic Use Exemption, Whereabouts y (peliger di) uzo di suplmento.
Na final di e charla e participantenan a keda hopi satisfecho cu tur informacion cu nan a haya y a expresa nan gratitud pa e charla aki.
Comision anti-doping tambe a keda masha satisfecho cu e manera activo cu a participa na e charla y ta gradici tur esnan cu a atende e charla y ta stimula tur otro organisacion cu tambe kier haya mas informacion tocante anti-doping pa tuma contacto cu comision anti-doping. Mester bisa aserca cu pa e aña 2019 lo tin 1 charla mas pa Mountain Biking cu tin riba e programa. Pero si un organisacion kier e aña aki ainda, nan por pidi Comision Anti-Dopahe
Riba e website di Comite Olimpico Arubano (tab Anti-Doping) por haya mas informacion y tambe por tuma contacto direct cu comision anti-doping via tel. 582-0031 of via Instagram of FaceBook: antidopingaruba


text:
Gabinete Mike Eman dunando tur cooperacion pa empresarionan local por contribui na renobacion di Aruba
ORANJESTAD – Mas inversionista ta sigui drenta centro di ciudad complementando asina e vision di Gobierno di Aruba pa revitalisa e ambiente social y actividad comercial den Oranjestad. E mas reciente proyecto cu ta wak su inicio ta un gym y café saludabel cu ta bin den bicindario di Klip. Diamars mainta Prome Minister Mike Eman y Minister di Infrastructura Benny Sevinger a bishita e edificio di ex pompstation na Lagoen caminda a topa cu e huurdo nobo pa conoce mas detaye di su plannan y haci e anuncio oficial.
Minister President Eman a splica cu e edificio iconico den bario di Klip ta uno cu tin un historia rico pa tur esnan cu a lanta y ainda ta biba den e bario; su mes inclui. Pesey mes, e ta hopi contento cu e edificio, cu tabata algun aña para sin uso, awo ta bay haya un destinacion comunitario. Den contacto cu Javier Erasmus di Muscles & Lungs Crossfit, a wak e posibilidad di bin cu un gym y duna hoben y adulto e oportunidad di haci ehercicio y hiba un bida mas saludabel.
Premier Eman a splica cu gobierno su papel den esaki tabata pa haci e edificio disponibel na un huur cu no ta hopi pisa pa un negoshi cu ta cuminsa y cu ademas ta haciendo un inversion cuantioso pa su renobacion. “Sigur lo ta un contribucion pa e bario,” Eman a expresa. Trabounan di limpiesa, reparacion y renobacion ta cuminsa den luna di juli y ta calcula cu lo tuma un periodo di 5 luna. Na final, e edificio lo conta cu area di gym cu su aparatonan, café cu area pafo, pero tambe baño y lockerrooms.
Erasmus ta un di tantisimo hobennan cu durante ultimo añanan di Gabinete Mike Eman a destaca como parti di su programa di reconocemento ‘Hoben y Talentoso’. E entrenador di crossfit ta comparti e vision di Prome Minister Eman pa impulsa un curpa sano y mente sano haciendo facilidadnan di ehercicio y recreacion mas accesibel den tur bario.
Minister Benny Sevinger, titular di Infrastructura y bou di ken e maneho di e edificio ta cay, a felicita Erasmus y su famia pa e iniciativa tuma. “E idea ta cay perfecto den e lista di edificio pa wordo renoba pasobra nos plan ta pa drecha e parti di lagoen y conecta esaki cu Linear Park, dus e ta pas den henter e masterplan di Oranjestad y desaroyo di infrastrutura di nos pais,” Sevinger a splica.


text:
ORANJESTAD , Aruba: Un di e temanan principal di debate tras di lomba tabata Husticia. Caminda e topico criminalidad riba nos isla ta bin dilanti. Minister Arthur Dowers ta responsabel pa loke ta husticia, etc.Den e ultimo 7 añanan aki ta hopi esfuerso , estudio y modernisacion a ser implementa pa asina por ekipa entre otro Cuerpo Policial di nos Pais. Hopi hende ta papia di crimen, pero ningun di nan ta papia di posibel solucion. Solucionnan ta locual cu a ser ripiti durante henter e Gobernacion, pero esnan cu no ta presenta na pia di trabou no por tin e informacion aki pa Pueblo. Hopi cambio y restructuracion, ampliacion y implementacion , personeel y ekipo , edificio y material pero mas cu tur cos comunicacion entre tur e partnernan pa asina sigura cu e esfuersonan aki ta ser haci uniforma. Gradualmente y den forma integral tur caminda cu por a pensa di por a trese solucion pa combatimento di crimen a ser implementa y hunto nos ta combatiento crimen riba nos Isla y cu man duro.
Tur cos cu a tende di parti di sra. Evelyn Wever-Croes, tabata cu nan ta bin cu helicopter y un radar. Tin cu bolbe menciona , cu Aruba tin Radar y cu esaki den bon cooperacion ta ser maneha dor di Kustwacht y cual ta algo ta keda purba engaña y mal informa e Pueblo cu ne. Pa locual ta helicpoter ,esey tur sa cu no ta contribui na reduccion di criminalidad. Pa locual ta e tema Ilegalidad cifranan ta mustra cu diferente na gobernacion anterior , nan a baha drasticamente. Nos tabata papia di 30 ilegal pa luna y awor di un cifra di 20 ilegal pa aña. Contradiciendo nan mes riba combatimento y solucion riba e tema aki.Ora nos pone mas esfuerso riba e hende, pone esaki central y re-educa bo comunidad riba norma y balornan, e ora ey bo por papia di solucion. A mira hopi pais cu a pone helicopter, pone mas polis,pone radar, pero no a pone e base di e curason di e ser humano, pa e ta un miho hende.


text:
Arubiano a bira ciudadano di segunda categoria den su propio pais
Hulanda no ta respeta democracia di pais Aruba y esey a keda confirma diamars siman pasa ora cu Parlamento a trata e cambio di ley di LTU, caminda funcionarionan di gobierno Hulandes cu ta bin traha na Aruba como parti di e acuerdo cu gabinete Wever Croes a firma, por trece nan famia sin cu mester cumpli cu nada.
“Durante tratamento di e cambio di ley di LTU, gobierno a entrega un set di documento na parlamento, den cual ta poni cu e cambionan cu nos a trata dia 2 di maart, ya caba a bira oficial dor di Hulanda for di dia prome di februari, ya cu e ta para den documentonan riba e acuerdo cu tin.
Pues e mesun Secretario di Estado cu ta papia cu democriacia mester prevalence na Corsou, ta bira haci net lo contrario akin a Aruba y tur miembro di e tres fraccionnan cu ta sostene gobierno, a hisa man y acepta esaki sin mas.
Loke e cosnan aki ta nifica ta cu Parlamento di Aruba tin net nada di bisa pa loke ta cambionan cu ta bay bin segun e Landspakket y tin cu acepta cu ta Hulanda ta dicidi y parlamento ta gewoon tin cu acepta tur loke ta bin den su direccion.
Tas bon pa pueblo sa kico e cambionan cu a wordo aproba pa e tres fraccionnan di gobierno ta nifica, caminda tur persona cu Hulanda ta manda Aruba como Rijksambtenaar, of cu lo bin traha den cualkier NV di gobierno of institutonan di gobierno, cu por ta Setar, WEB of Elmar, nant a haya un permiso pa ‘rechtswege.”
Semper tabata asina nan ta haya un permiso cu por traha na Aruba sin ningun problema pasobra nan ta traha pa gobierno di Aruba y den e caso aki Hulanda ta manda nan y nan ta haya permiso cu no ta un problema.
Sinembargo e cambio cu a bin ta e funcionarionan aki, por trece su partner, su casa of por djis bisa cu esaki ta mi partner y e persona aki, esta e partner of casa, ta haya ‘van rechtswege’ y e por traha unda cu e kier tambe.
E parti descriminatorio di esaki ta abo como Arubiano, ta casa c’un persona di afo, bo kier bin inscribe bo matrimonio pero bo casa tin cu sinta warda su permiso den exterior, anto lo costa e hende un aña por lo menos, pa e ciudadano por bay DIMAS, pa e bay Censo, pa por bay haci testnan na Censo pa entre otro nan puntrabo cosnan personal di bo casa y otro cosnan, pa por trece bo casa Aruba pa asina e haya un permiso van rechtswege.
Anto un ambtenaar cu ta yega for di Hulanda, ta solamente bisa, ‘tende esaki ta mi partner’ y e no tin nodi di ta casa y tampoco tin cu mustra autoridadnan algo y ta bisa ‘dune su van rechtswege.’
Wel esey Parlamento di Aruba a aproba diamars siman pasa y esey ta nifica cu Hulandesnan cu ta bin cu cualkier parti di Reino cu ta bin traha pa gobierno, nan partner tin libertad pa biba y traha y hasta tuma cualkier trabou cu nan kier akin a Aruba y abo como Rubiano, cu ta casa of bo ta un ambtenaar, bo no tin derecho ni pa bo casa, corda pa bo partner. Bo no por bisa manera e funcionarionan Hulandes, cu esaki ta mi partner y tur cos ta ok, no por.
Nos a para bira ciudadanonan di segunda categoria, den nos propio pais y esey ta loke e ley di LTU cu a pasa diamars siman pasa den Parlamento ta nifica, pues un Hulandes ambtenaar tin mas derecho cu abo como Arubiano.
Anto den e renion aki tabatin 11 cheerleaders cu ta sostene gobierno a zundra si pero despues ta grita “VOOR” y nan tin cu haci esaki ya cu nan Prome Minister Evelyn Wever Croes, a firma dos Rijkswet, a firma protocol y a firma e Landspakketnan den cual ta wordo señala cu e cambio aki ya ta na vigor caba, cu otro palabra Parlamento no tin nada, nada pero nada di bisa riba e asunto aki,” Parlamentario Benny Sevinger a declara.


text:
Embahador Noorman di bishita serka Promé Minister Rhuggenaath
Embahador Noorman di bishita serka Promé Minister Rhuggenaath
Geplaatst op 09 March 2021 dor di Ministerio Asuntunan General i Promé Minister
WILLEMSTAD – Promé Minister, sr. Eugene Rhuggenaath resientemente durante un bishita pa sera konosí, a risibí e Embahador di Reino stashoná na Bogotá, Colombia, sr. Ernst Noorman. E kombersashon a tuma lugá den un esfera ameno den kua Promé Minister Rhuggenaath i Embahador Noorman a toka temanan di interes den e relashon bilateral entre Kòrsou i Colombia. Pa Kòrsou, Colombia ta un di e paisnan di prioridat no solamente pa e lasonan familiar di pais bisiña den region pero tambe entre otro pa e konekshon den ramo ekonómiko.
E liña prinsipal di e komberashon tabata pa será konosí pero tambe repasá e proyektonan andando entre Kòrsou i Colombia. Alabes e enkuentro a duna atenshon na identifiká algun sektor i/òf proyektonan potenshal pa yega na mas kolaborashon den futuro. Asina a elaborá tambe riba e situashon aktual di COVID-19 na Colombia inkluso e maneho di Colombia enkuanto bakunashon, pero tambe maneho di migrantenan.
Embahador Noorman a asumí e funshon for di sèptèmber 2020, pero no por a bishitá Kòrsou mas promé dor di e pandemia ku a asotá henter mundu. Pues pa algun tempu e Embahador tabata kana ku e deseo pa papia ku diferente gobernante i instanshanan na Kòrsou pa haña un mihó bista riba e puntonan di relevansia den relashon ku Colombia. Asina e Embahador tabata tin enkuentro ku entre otro Gobernador di Kòrsou, Su Ekselensia sra. Lucille George-Wout, Minister di Desaroyo Ekonómiko, sr. Steven Martina, Minister di Enseñansa, Siensia, Kultura i Deporte, sr. Steven Croes, Minister di Finansa, sr. Kenneth Gijsbertha, Minister di Hustisia, sr. Quincy Girigorie i entre otro instanshanan lokal.
Aparte di biaha pa será konosí ku e representantenan na Kòrsou, Embahador Noorman a probechá tambe pa biaha pa Aruba i asina hasi un bishita pa será konosí ku representantenan di nos isla ruman. Ta trata di un Embahador ku tin eksperensha di a traha pa un periodo kòrtiku na Kòrsou, pero tambe na Sürnam. Promé Minister Rhuggenaath a ekspresá palabranan di ta habrí pa kontinuá e kolaborashon pa fortalesé e relashon bilateral entre Kòrsou i Colombia.


text:
Aruba ta haciendo tur esfuerso pa por combati labamento di placa y financiamento terorismo. Esaki ta un di e metanan di Financial Action Taskforce (FATF). FATF ta un organisacion internacional di gobiernonan di diferente pais cu ta desaroya lineanan di maneho pa combati labamento di placa y financiamento di terorismo. FATF regularmente ta controla si paisnan ta cumpli cu e reglanan aki. Aruba ta miembro di e Caribbean Financial Action Task Force (CFATF) y tambe miembro di Financial Action Task Force (FATF) hunto cu Hulanda.
Como Minister President di Aruba, Premier Evelyn Wever-Croes ta presidi e AML/CFT Stuurgroep. Esaki ta e comision cu mester percura pa cumplimento di e reglanan. Si Aruba no cumpli, Aruba por wordo poni riba lista preto y esaki por tin como consecuencia cu inversionistanan di paisnan grandi no por inverti den pais Aruba y tampoco lo haya cooperacion mas di otro paisnan. Esaki Aruba kier evita mas tanto posibel. Tampoco kier labamento di placa na Aruba. Por lo tanto ta tuma e trabounan den comision cu hopi seriedad.
Aruba mester a wordo evalua na 2020. Sinembargo door di e situacion di Covid-19 cu a surgi aña pasa, e evaluacion lo tuma luga e aña aki door di un “assessment team” cu lo bin Aruba fin di augustus pa dos siman pa ‘on-site’ papia y intrevista diferente stakeholder manera p.e. Banco Central di Aruba, OM, MOT, KPA, NCTVI, Aduana y DWJZ.
Como Presidente di e AML/CFT Stuurgroep, Prome Minister a duna instruccion pa laga haci un “National Risk Assessment” riba tereno di labamento di placa y financiamento di terorismo. Un analisis con grandi e riesgonan ta riba nivel nacional.
Na oktober 2018 a inicia e processo di un National Risk Assessment (NRA) cu participation di mas di 80 experto for di sector priva y sector publico na Aruba cu ayudo di Worldbank. E processo pa compila e National Risk Assessment a dura 18 luna largo cu hopi informacion valioso y datanan.
Prome Minister dia 21 februari a aproba e rapportnan riba labamento di placa. E “summary report” ta publico riba website di Gobierno pa tur hende por download y les’e.
E conclusion di e NRA riba tereno di labamento di placa a resulta den un score di Medium-High, door di Aruba su posicion den Caribe, su infrastructura pero tambe door di nos sector financiero. Pa mas detailles ta referi na e “summary report”.
Un NRA riba labamento di placa y financiamento di terorismo ta masha importante pa nos evaluacion door di CFATF cu lo tuma luga fin di augustus di e aña aki. Den e inventarisacion a sali dilanti algun acto penal cu ta di menasa pa Aruba. Aruba lo bay enfoca mas fuerte pa combati esakinan. E menasanan ta entre otro, traficacion di droga, contrabanda/transportacion di placa cash, corupcion, soborno, banco ilegal/underground banking. A base di e NRA hopi medida a wordo implementa caba door di diferente stakeholder pa combati tur esakinan. Gobierno di Aruba lo laga traha un documento di strategia (AML/CFT Strategy rapport) pa frena e risiconan mas grandi cu e raportage riba labamento di placa a constata pa futuro tambe.
“Den nomber di Gobierno y tambe como president di e AML/CFT stuurgroep, mi kier a bisa danki na tur persona di sector publico y sector priva cu a duna nan contribucion na e raportage. Un danki special ta bay pa señora Kiki van der Werf di CBA y Sasha Behari di MOT kendenan tawata encarga cu coordinacion di e raportage”, Prome Minister Evelyn Wever-Croes a duna di conoce.
Prome Minister ta haci invitacion na prensa y tur esnan interesa pa bay riba e website Gobierno.aw pa lesa e “Summary Report” cu Gobierno di Aruba a publica cumpliendo asina cu tur transparencia y combatiendo criminalidad y labamento di placa na Aruba.


text:
Kontaktá ABC
Bo tin pregunta tokante nos kompanía? Informashon, sugerensia òf kisas na bo opinión, bo por a eksperensiá algu desagradabel i bo ta deseá na pon’é na nos konosementu? Yena e formulario akí i primi riba "Send".
Adrès:
Ofisina prinsipal
Industrieterrein Buena Vista z/n
Terminal Punda
Waaigat z/n
Terminal Otrobanda
Paris / Molenplein
Orario di ofisina
Djaluna te ku djabièrnè
07:30 – 12:00
13:00 – 16:30
Djasabra i djadumingu
Será
Pago di utilidatnan
Na ofisina prinsipal di ABC na Industrieterrein Buena Vista ta fasilitá e kliente ku e siguiente servisionan adishonal:
- paga resibunan di servisionan di utilidat - Aqualectra, UTS, Selikor;
- paga servisio di TDS;
- paga pasashinan ku Inselair;
- rekargá òf kumpra karchi di telefòn di Chippie, Tilin i Digicel;
- i naturalmente kumpra SmartPass i Fun Miles.


text:
ORANJESTAD- For di mainta tempran e sala grandi den Hilton Hotel a cuminsa yena cu hende pa atende e evento 1000voz. Un evento cu a wordo organisa door di e fundacionnan cientifico di partido AVP Fundacion dr. Mito Croes (FESCA) y Fundacion Digna Lacle-Herrera. Sra. Digna Lacle-Herrera mes tambe tabata den sala presente pa duna su aporte participando activamente na e discusionnan. Sin duda algun por bisa cu e evento a surpasa tur expectativa.
President di Fundacion dr. Mito Croes, Philippe LaReine tabata masha satisfecho cu e atendencia masal. “Mi ta sinti mi increiblemente orguyoso di ta parti di esaki. Nos a traha cu un team completo unda e dos fundacionnan ta envolvi. Mas o menos 6 luna pasa lider di partido AVP Mike Eman a puntra nos pa drenta den un dialogo cu pueblo pa asina saca afo kico ta biba den curazon di e ciudadano. Lider di partido echt kier sa un poco mas di e deseonan cu nan tin a largo plaso.” LaReine a bisa cu ora e pregunta a wordo lansa e fundacionnan a bay den nan seno pa delibera con haci esaki. “Nos kier a haci esaki den un forma structura, academicamente y cientificamente corecto pa asina genera e feedback cu e kier a haya. Despues di nos research nos a yega na loke nos ta yama un dialogo consultativo loke a resulta den e evento 1000voz cu ta e prome paso. Pasobra no ta un voz ta wordo scucha, pero mas oro esaki ta bira miles di voz cu ta duna nan aporte.”
LaReine a splica cu diaranzon e dos fundacionnan ta trece e resultadonan den publicidad, pero prome ta presenta nan na lider di partido y su conseheronan pa mira cua ta e puntonan cu lo kier pone enfasis riba nan. Banda di e resultadonan aki ta sigui cu discusionnan adicional pa brinda e miho solucion posibel. “Nos ta toets e resultadonan cerca gruponan relevante, den caso di salubridad p.e. nos ta papia e ora cu dokternan, pashentnan, esnan cu ta traha den e sector aki pa haya asina un miho bista di loke nan kier y cu ta miho pa pueblo.”
President di Fundacion dr. Mito Croes (Fesca) a bisa cu partido AVP ta conoci pa ta un partido cu semper caba ta scucha pueblo. “Si nos no tabata haci esey, anto awe lo no tabatin e confiansa cu asina hopi hende a atende, ya cu nan sa cu nan ta wordo scucha y nan por duna e direccion tambe. E confiansa tey”, LaReine a bisa cu hopi siguransa den su voz.


text:
Ferrari
Ferrari ta un compania italiano-hulandes di automovilnan deportivo categoria luho cu sede na Maranello (Italia). E a funda e 1929 por un piloto di auto di competishon, Enzo Ferrari, cu e nomber di Scuderia Ferrari, construyendo automovilnan di competishon y, mas tarde, e 1947, fabricando autonan deportivo.
Modelonan[editá | editá fuente]
Modelonan aktual[editá | editá fuente]
8-silinder[editá | editá fuente]
- Ferrari Portofino
- Ferrari GTC4 Lusso T
- Ferrari 488 GTB
- Ferrari 488 Spider
- Ferrari 488 Pista
- Ferrari 488 Pista Aperta
- Ferrari SF90 Stradale
- Ferrari F8 Tributo
- Ferrari F8 Spider
- Ferrari Roma
12-silinder[editá | editá fuente]
- Ferrari GTC4 Lusso
- Ferrari 812 Superfast
- Ferrari Monza SP1
- Ferrari Monza SP2
- Ferrari 812 GTS


text:
Minister Xiomara Maduro a duna splicacion na Parlamento di e agenda pa reforma financiero y economico den e Landspakket pa Aruba Ta condicion pa por haya fiansa fo’i Hulanda
Minister Xiomara Maduro a duna splicacion na Parlamento di e agenda pa reforma financiero y economico den e Landspakket pa Aruba
Ta condicion pa por haya fiansa fo’i Hulanda
ORANJESTAD – Diaranson merdia Parlamento a yama Gobierno pa duna splicacion riba e agenda di e Landspakket cu a keda firma dia 1 di februari ultimo entre Aruba y Hulanda. Minister Maduro di su parti a brinda splicacion na Parlamento di e agenda di reforma financiero y economico cu ta forma parti di e Landspakket.
Puntonan riba e agenda di reforma fiscal y economico ta maneho financiero pa e prome kwartaal di aña 2021 ta maneho financiero, impuesto, sector financiero y reforma economico. Minister Maduro a duna di cada punto un splicacion riba kico ta e investigacionnan cu lo mester tuma luga pa haya un bista di e situacion y nan respectivo deadline. E mandatario a splica cu pa e kwartaal aki hopi investigacion mester tuma luga y a base di e resultado lo traha un agenda mas specifico di e decisionnan y trabounan cu ta bay ta necesario pa por cumpli cu e condicionnan pa por haya e fiansa di Hulanda.


text:
Geplaatst op 19 March 2021 dor di Ministerio Asuntunan General i Promé Minister
WILLEMSTAD – En konekshon ku elekshonnan pa Staten di Kòrsou dia 19 di mart 2021, Promé Minister E.P. Rhuggenaath, dia 18 di mart, a entregá su retiro i di e otro Ministernan i di Minister plenipotensiario na Gobernador di Kòrsou, L.A. George-Wout. Gobernador a partisipá na Promé Minister ku lo e tene e petishon akí den deliberashon. Gobernador a pidi e Ministernan i Minister plenipotensiario pa nan keda enkargá nan mes ku tur lokual ta ser konsiderá di ta den interes general di Kòrsou i keda koperá kuné te na e momentu ku tuma desishon riba e petishon di retiro.


text:
Palabranan Straño na Papiamento – Episodio 2
Papiamento di “antes” no ta comun, pero sigur e ta trece un sentimento special ora scuch’e wordo uza. Un sentimento special di cu ta conmove nos cu recuerdonan di con nos grandinan tabata dialoga y con e raisnan di nos idioma a inicia. Pa esnan cu no ta familiar cu e palabranan di antes, na prome instante esaki lo por zona chistoso. Palabranan di antes lo keda asombra nos con creativo nan a wordo uza.
“Tras di cada palabra tin un nificacion mas leu. Un nificacion cu ta pone nos pensa dos biaha”.
Cu e segundo edicion di Palabranan Straño Na Papiamento nos lo comparti algun palabra cu e proposito pa trese un poco conocemento di e historia di nos dushi idioma. Nos lo tin hopi mas video divertido na caminda pa asina nos por conscientisa y stimula e practica di eherce nos conocemento y nos tradicionnan.
Episodio 2 – Palabra y Nificacion
“Raspa’i Wea”
Esaki ta e raspa’i wea di famia: E yui di mas chiquito
“Cambrada”
Mi no ta bo cambrada: Mi no ta bo pareu
Nos ta invitabo pa mira cada episodio y discubri pa bo mes: con bon bo conoce Papiamento?
Palabranan Straño na Papiamento – Episodio 2


text:
WILLEMSTAD – Riba djabièrnè 19 di mart, Promé Minister Rhuggenaath a risibí konseho di Raad van State – kual a keda prepará riba 3 di mart – tokante e landspakket i e reformanan ku ta kai bou di esaki.
Mirando e echo ku e dokumento ta estríktamente konfidensial te na momentu ku e keda presentá na Konseho di Minister di Reino i Tweede Kamer (kual ta e prosedura usual), no ta posibel pa Promé Minister publiká e dokumento i tampoko bai konkretamente den e kontenido. I pues no por duna komentario riba dje na e momentunan akí, ni maske ku mientrastantu e konseho a yega den man di medionan di komunikashon i tin hopi spekulashon tokante e kontenido i posibel implikashonnan.Loke si Promé Minister Rhuggenaath ya por bisa kaba ta ku e ta satisfecho ku e konseho.
Motibu pa esaki ta ku e konseho ta bai ampliamente den e lista di pregunta ku Promé Minister – despues di tratamentu den Parlamento – a presentá na Raad van State for di oktober 2020. Di e forma akí a bira evidente ku Raad van State tin mésun reserva ku Kòrsou tambe tabatin, ku ta pone ku ta rekomendá un rekonsiderashon di e konsepto di lei di Reino riba diferente punto importante.
Na yüli di 2020, e Minister di Asuntunan Interior i Relashonnan den Reino a pone bon kla pa Kòrsou, ku kontinuashon di e krusial sosten di likides solamente ta posibel despues di aseptá un amplio pakete di reforma i institushon di un órgano Hulandes nobo. Despues di algun luna di negosashon kaminda tambe a mehora bastante punto, i despues di sigui proseduranan nesesario, Gobièrnu di Kòrsou a bai di akuerdo ku kontenido di e “landspakket” i aprobá e proseso pa start e trayekto di lei pa yega na un konsepto di e lei di Reino. Kuminsando ku hasi un petishon na Raad van State pa konseho. Esaki a sigurá e sosten di likides, ku tabata asina nesesario e último 2 kuartal, a kambio di reformanan ku ta importante pa Kòrsou.
Pero simultáneamente a akordá ku e preguntanan di prinsipio di Kòrsou lo keda presentá direktamente na Raad van State, di manera ku riba esaki por duna un konseho promé ku aseptá e lei di Reino i asina ainda realisá demas kambionan.
A resultá awor ku e strategia di negosashon ku a keda apliká tabata esun korekto. Di un banda, e tan importante sosten finansiero a keda sigurá na un momentu ku esaki tabata vital. Di otro banda, a kuminsá e trayekto di konseho di Raad van State, ku awor a konfirmá e resevanan ku Gobièrnu ya tabatin na yüli.
Awor ta keda na Hulanda, na e gabinete demisionario i eventualmente despues na e gobièrnu nobo, pa sigui deliberá tokante e rekonsiderashonnan presentá pa Raad van State i pa negoshá adaptashonnan konstruktivo.


text:
Persona hurídiko
Un persona hurídiko ta un término hurídiko pa un entidat òf organisashon ku ta tuma parti den komersio di un òf otro forma. E persona hurídiko tin derecho i obligashonnan mesun kos ku un persona natural. Kual ta nifiká ku un persona hurídiko por tin propiedat i debe, por sera un kontrakt, por inisiá un demanda den korte òf ser demandá.
Tipo[editá | editá fuente]
Ta eksistí dos tipo di persona hurídiko:
- Entidat públiko: ta keda instituí pa medio di un akto ofisial di gobièrnu
- Entidat privá: ta keda instituí dor di un òf mas persona natural of persona hurídiko pa medio di un akto notarial
Aspektonan[editá | editá fuente]
Ora ta trata di un persona hurídiko, tin kuater aspekto ku ta importante:
- Ophetivo
- Representashon
- Poder di desishon
- Responsabilidat
Ophetivo[editá | editá fuente]
Un persona hurídiko mester tin semper un ophetivo pa su eksistensha. Esaki ta enserá e motibu dikon a lanta e entidat. Esaki por ta entre otro: hasi ganashi a traves di komersio, representá òf atendé e interesnan di un grupo di persona natural òf hurídiko, òf realisá un tarea públiko.
Representashon[editá | editá fuente]
Ta solamente un persona natural por kue un pèn den su man i pone su firma bou di un kontrakt. Ta pa e motibu ei un persona hurídiko ta wòrdu lógikamente representá pa un òf mas persona natural. E persona òf personanan natural aki ta forma parti di e hunta di maneho di e entidat. E firma di e hunta di maneho òf e direktor ta konta tambe pa e firma di e persona hurídiko. Na Kámara di komersio por haña sa ken ta outorisá pa firma na nòmber di e entidat.
Poder di desishon[editá | editá fuente]
Esaki ta ‘’zeggenschap’’ na hulandes. E poder di desishon òf poder di voto mester wòrdu reglá di un òf otro manera den e kompania. Esaki ta wòrdu reglá den e statuto di e kompania òf pa lei. Tin un diferensha entre e persona natural ku por representá e entidat eifó i e persona òf órgano ku tin e poder di desishon di mas haltu.
Responsabilidat[editá | editá fuente]
Un persona hurídiko ta karga su mes responsabilidat pa aktonan di esnan ku ta dirigí. Un persona natural ku ta dirigí e entidat no ta responsabel pa e obligashonnan i e debenan di e entidat. Esaki por bira personalmente responsabel solamente na momentu ku un hues disidí den su veredikto ku tabatin mal maneho.
Formanan[editá | editá fuente]
Aki ta sigui un lista e tipo di entidatnan ku ta ser konsiderá un persona hurídiko:


text:
Festival di Kor 2019
WILLEMSTAD – Djadumingu riba 2 di Yüni 2019, den e Sporthal di International School na Emmastad ku un sala kompletamente di “Sold Out”, diestres Grupo di Scouting Antiano, e asosashon di Scout di Curaçao a kompetí kontra otro den Promé edishon di Festival di Kor “Singing Scouts”.
Direktamente despues di e apertura ofisial i un presentashon tur afó di Explosion Dansers, Gruponan a subi esenario kompaña pa banda òf pista di músika pa deleitá e públiko i nan fanatikonan presente ku Kanto, Shou, Baile i trahenan konfekshona espesialmente pa nan presentashon.
Kada grupo a prepará intensamente ku treinen, muzik i koreografia pa asina nan por a kompetí den e festival. Mirando e nivel di presentashon por konkluí ku hopi ora, energia i amor a wòrdu hinka den kada presentashon.
Pa e presentashon kada grupo mester a prepará tres kantika, un Gospel, un típiko di Kòrsou i un di Scouting
Mester bisa ku e bataya tabata hopi pèrta i a duna e hurado konsistiendo di hendenan versá den kanto i músika di nos komunidat, hopi doló di kabes pa por a saka e tres Gruponan ganadó.
Despues di 4 ora di shou i kanto, e hurado a skohe e siguiente Gruponan komo ganadó.
Grupo Ganadó Apsoluto – Grupo Sint Antonius
Promé finalista – Grupo Cariben
Segundo Finalista – Grupo C.N. Winkel
Premio Estímulo – Grupo NAFASI
Promé ku a pasa pa e anunsio di e ganadónan, Direktiva i Distriktonan 1 i 3 a homanegia nos Alto Komisario saliente – Frendsel “Pappy” Laucruz pa su dies añanan ku ela para na kabes di nos asosashon – SCOUTING ANTIANO.
Pa medio di esaki direktiva i staf di Scouting Antiano, kier a yama danki i pabien na e komishon ku a planeá i ehekutá e festival i kada grupo di Scoutnan, nan miembronan i mayornan ku a traha hopi duru pa por a hasi e festival di kanto “Singing Scouts” un éksito rotundo.
Keda pendiente na edishon number dos di nos festival pa selebrá e 90 aña di Scouting riba e isla di Kòrsou otro aña 2020, ku Dios ke.


text:
WILLEMSTAD – Un tribunal na Rotterdam a rechasá e petishon di un homber Kurasoleño ku ta biba na Hulanda pa bira voogd di su yiu despues ku e mama a muri.
Despues di morto dje mama, e homber kier a rekonosé e yiu legalmente, pero Hues a rechasá esaki kategorikamente, pasobra si na bida e no kier a hasi esei, despues di morto no tin mester mas.
Tempu e mama dje yiu tabata na bida e muhé a pasa den un fièrnu ku e homber i awor ke bira representante legal ku por disidi tur kos riba e yiu.
E yiu no ke esaki apsolutamente pasobra e homber ta abusador ku hasta ta bati’é ku faha.
Ademas e tribunal a husga ku si nan duna e homber derechi pa rekonosé e yiu, esei lo krea un situashon sosial sikologiko masha negativo p’e mucha i kaminda e por keda reklamá dikon e tanta i e abuelo sí por ta voogd i e nò.
TATA LASTIG
E homber direpente a bira religioso i el a konta Hues ku e mester gana e bataya kontra e tanta i e abuelo ku Dios su poder.
E homber ta kere ku e por trata e yiu bon, pero e tribunal a mira kaba ku e kaso lo bira un drama.
Ta sosode ku e tanta a deklará den Korte ku e ke bin Kòrsou ku e mucha pasobra foi tempu su ruman tabata na bida, el a dediká hopi tempu na yuda kria e mucha.
Ademas e ke biba resto di su bida na Kòrsou i e mucha tambe tin su relashon emoshonal ku Kòrsou apesar ku el a nase i biba na Hulanda.
ADRES SEKRETO
E kaso t’asina intenso ku e abuelo ku tambe ta voogd, ta kedando na un direkshon sekreto na Hulanda pe homber no molesti’é.
Tempu e mama tabata na bida, nan tabata biba na Alkmaar i fo’i dia e mama a muri, ta masha rapòrt korte a laga traha pa no faya ku nan desishon.
E mama difuntu tabatin un relashon amoroso ku otro te ku september 2019 i a haña un yiu dje homber.
Despues ku e mama a muri, Korte a disidi ku e tanta i su abuelo ta keda voogd i e mucha ta keda biba serka e tanta.
Despues ku Korte a haña rapòrt di trahador social ku preferibelmente e homber keda leu for di e mucha, e homber a apela e desishon aki.
Na lugá di laga e tanta ku e abuelo keda ku e mucha el a pidi pa nombra su persona komo voogd pe keda henter siman serka dje.
E mama tabata biba huntu ku e homber ku su bou di un dak, pero tur dia ta gera mundial verbal tabatin.
September 2019 e muher a fada dje homber i a mand’é bai fliet i a bin Kòrsou, pero a laga e yiu serka e tata.
E mama tabatin kanser terminal. Envista di esei e tata a purba konvensé e mama pa e rekonosé e yiu i pe keda ku e yiu despues di morto dje mama. E mama a ninga literalmente te na morto.
E hòmber mientrastantu tabatin un amante nobo na Hulanda i kier p’e yiu keda serka dje, pasobra e ta bai skol ‘speshal’.
E tanta i e abuelo a splika Korte ku ultimo añanan nan tabata bai Hulanda tur aña pa seis luna pa yuda e mama ku e yiu.
E tanta i e abuelo a konta Korte ku apesar di kondishon dje mama, e homber tabata pleita kune tur dia i tabatin zundramentu i hasta violensia fisiko kontra e difuntu.


text:
Depresiashon
Depresiashon (na hulandes: afschrijving) ta un término ku ta keda usá den kontabilidat ora ta referí na redukshon di balor di un propiedat di un kompania. Esaki ta de echo un estimashon di kuantu un propiedat a keda usá pa generá ingreso. Pa kalkulá e montante di depresiashon mester di lo siguiente: e kosto, e balor residual i e durashon di e propiedat. Tur e propiedatnan ku un kompania ta doño di dje, mester wòrdu depresiá anual. Na mundu tin diferente provishon pa kon atendé ku depresiashon. E provishonnan aki ta varia pa pais, pero tambe tin sierto stándartnan internashonal ku sierto personanan hurídiko mester tene kuenta kuné. Tin diferente manera pa kalkulá e montante anual ku mester dedusí for di e balor di kompra di e propiedat. Ta trata aki di: método di liña rekta, método di redukshon di saldo, método di e suma di dígitonan i método di uso.
Método di liña rekta[editá | editá fuente]
Ku e método di depresiashon aki ta dedusí anual un montante igual for di e balor inisial di e propiedat. Ta yega na e montante ku mester depresiá anual dor di kita e balor residual for di e balor di kompra i despues dividí e resultado dor di e durashon.
E fórmula di kalkulo ta: ( kosto inisial - balor residual ) / durashon = gastu di depresiashon
Ehèmpel
Kompania A ta kumpra un vehíkulo pa un balor di fl. 50.000,-. E durashon ekonómiko di e vehíkulo ta 3 aña. Despues di e tres añanan aki e vehíkulo su balor residual ta fl. 5.000,-.
( 50.000 - 5.000 ) / 3 = 15.000 esaki ta lokual mester depresiá anual durante e tres añanan.
Método di redukshon di saldo[editá | editá fuente]
Akinan ta depresiá un montante haltu den e promé añanan di uso di e propiedat i mas lat un montante mas abou. Ku otro palabra ta baha e montante di depresiashon gradualmente. Pa kalkulá esaki ta hasi uso di un porsentahe fiho. Anual ta kalkulá un porsentahe di e balor den buki di e propiedat. Ku e balor den buki kier men: e kosto inisial di e propiedat ménos e depresiashonnan akumulá.
E fórmula di kalkulo ta: balor den buki x porsentahe depresiashon = gastu di depresiashon
Ehèmpel
Kompania B a kumpra un propiedat na balor di fl. 30.000 i ta depresiá esaki degresivo ku un porsentahe di 20% anual. E tin un durashon di 3 aña.
Método di e suma di dígitonan[editá | editá fuente]
Serka e método aki ta kalkulá e tasa di depresiashon dor di relatá e añanan restante ku e bida inisial di un propiedat. Ta hasi uso akinan di dígito.
E fórmula p'e kalkulo: añanan restante di e propiedat / suma di añanan den dígito x ( kosto inisial - balor residual )
Ehèmpel
Kompania C tin un propiedat ku kosto di kompra di fl.100.000 kual lo tin un balor residual di fl. 20.000 despues di 4 aña.
E suma di e digitonan ta pues: 4 + 3 + 2 + 1 = 10
E montante total ku mester depresia den e 4 añanan ta: kosto inisial - balor residual = 100.000 - 20.000 = 80.000
Método di uso[editá | editá fuente]
Ku e método aki ta depresiá e propiedat a base di su uso. E tasa di depresiashon ta e uso òf e produkshon na kantidat. Ta dividí e total produkshon den e produkshon di e aña aktual i despues ta multipliká e resultado ku e montante total ku mester depresiá. E fórmula pa e kalkulo ta: produkshon aktual / total produkshon x ( kosto inisial - balor residual )
Ehèmpel
Kompania D tin un mashin ku por produsí 200.000 artíkulo durante su bida ekonómiko. A kumpra e mashin pa fl. 50.000,- i esaki tin un balor residual di fl. 10.000,- E produkshon den e promé kuater añanan ta lo siguiente:
E montante total ku mester depresiá ta: 50.000 - 10.000 = 40.000